Muslim Cauk Thianghlim Ur Kang Tum - Chinland Today Media\nSeptember 11, 2010 5:09 pm·7 comments\nUnited states, Florida State, Gainesvillae khua ih, Dove World Outreach Centre kohhran ih Pastor, Rev Terry Jones in Muslim sakhua biaknak Cauk thianghlim Quran cauk urkang a tummi cu America ram mipi leh leitlun ram dangdangih Muslim sakhua betu pawlin nasazetin dodal hman haisehla New York khawpi ih World Trede Centre an siatsuah ni campha thaisun 9/11 ah urkang a tum thotho thu a puangih, himi thu ruangah America ramsungih Muslim sakhua betu pawl leh leitlun hmun dangdangih Muslim sakhua betu pawlcu an thin a hengzet.\nAmerica ramih Muslim sakhua betu pawlkom tumbik Council on America Islamic Relations (CAIR) cun himi an Cauk thianghlin Quran hi a urkang taktak a si ah cun Quran cauk 2,00.000 cu mipi hnenih zemsuak betsal an tumthu an puangve ih, Muslim pawlkom ih an hotu pakhat Ali Abdussalam cun Dove World Outreach Centre in Quran cauk an urkang taktak a si ah cun leitlunah buainak nasa zet a suak tengteng dingih a zumthu a sim.\nAmerica ram mipi pawlcun an Party leh an umnak dinhmun pawlcu rellang lo in himi kohhran fatakte Member 50 hrawnglawng umnak ih thilti tummi hi nasazetin an sawiselih, Republican Party hruaitu pawlleh Alaska Governor, hlun Sarah Palin khalin Facebook leh Twitter ah Pastor, in Muslim sakhua biaknak cauk thianghlim Quran urkang a tumnak thuhi ttulsal dingin a ngenih Sarah Palin cun himi thucu zianghman thilttha suahnak leh ttangkai nak a neilo ih mi thin heng nak a suakter men a si tiah a sim.\nUS Secreatry of State, Hillary Clinton khalin himi Quran cauk urkang tumnak cu ziangman thil ttangkai nak umlo leh mi thinheng ternak men a siih, thilttulo bik a siih, an Urkang thotho a si khalleh America ram mipi leh Cozah leh ram mipi aiawh ih thiltuah mi asilo tiah a sim.\nFilm Star larzet Pakistan ramih UNHCR Goodwill Ambassador, Angelina Jolie khalin hi Kohhran pawlin Muslim sakhua biaknak cauk thinaghlim Quran urkang an tum micu a tthatlo zia tongkam ih relfiang theihlo ding khawpin a pawi ih, himi cauk an urkang taktak a si ah cun Taliban pawlin America ram leh a mipi pawl an huatnak a luar sinsin ding a si tiah a sim.\nUS Attorney General, Eric Holder leh NATO hotu Anders Fogh Rasmussen leh Afghanistan ramih US ralkap hotu General, David Petraens leh pawlkom dangdang khalin Quran Cauk urkang tumnak cu thil ttullo zet leh leitlun pumpi ih Muslim sakhua betu pawlih thin a ti heng thluh dingih buainak a suak ciamcoding ti an phan thu an sim.\nAsinan hiti vekin mi tampi in sawisel khal hai sehla Dove World Outreach Centre kohhran pawl cun Urkang an tum thotho thu an puang, himi Muslim sakhua biaknak cauk thianghlim urkang an tumnak san hi World Trede Centre kiangih Muslim pawlin biak iin Musque sak an tum duhlo nak leh leitlunih Muslim pawlih buainak an tuahih mithah leh Muslim sakhua an fehpi dan an duhlo zia langter nak ih urkang an tum nak asi.\nBush Ih Cauk Nganmi Tlangzarh Cing Ding\nNew York Ah Minung 13 Kap That\nHi thu cu 11 Sep 2010 hlan ah Rev. Terry John hin Quran ur kang a tum cu a tulh sal zo si. “Musilm cauk thianghlim ur kang tum mi tulh sal” ti ding sawn awm tak a siin ka thei.\nObama, Hilary Cliton le Afgh ih US army lu bik pawlin ‘Quran cauk hi hal a si len cu Agh ih US army pawl le leilungpi Christian pawl hrangah siatnak nasa zet a thleng phah vivo ding” tin an kham nasa.\nCuiruangah Rev. Terry John cun 11 Sep hlan ah ” I reject my plan” a ti ta kha si lo maw? News up date lo ve ti fam cu ka nupi nih hi ca hi a rak siar ngah ve ih “Usai USA ah Muslim cauk an ur ding” tin ti thei aw zetin in sim ih “aww si ngai” ka ti. (Ka thinlung te cun, Rev. Terry John khan mi zan news ah a thil tum cauk ur kang kha a thulh sal nan tin a ruak rero)\non September 13, 2010 at 5:32 pm\nQuran Cauk Urkang Tum Ttul Hrih Sal\nRelzo vekin United States, Florida State ih Dove World Outreach centre Kohhran in Muslim sakhua Cauk thianghlim Quran urkang an tum micu Pastor, Terry Jones ih hnenah Muslim puithiam pakhat Mahammad Musri in New York khawpi World Trede Centre dinnak Ground Zero ih Muslim pawlin Biak Inn Mosque an sak tummi cu hmundangih tthonsal dingih a sim ruangah Pastor, Terry Jones hin Quran Cauk urkang a tummi a ttulsal thu a puang.\nAsinan Muslim puithiam Mahammad Musri cun himi thuthawi pehpar awin hiti vekih biakrem awknak thutiam zianghman an neih lo thu a simsal veih, curuangah Pastor, Terry Jones cun himi thuhla cu ngaituah sal thotho a tumthu a simsal.\nQuran Cauk urkang ding thuhla ah US President, Obama khalin TV ihsin Pastor, Terry Jones cu a thil tummi ttulsal dingin a ngenih, US Defence Secretary, Robert Gates khalin Pastor, Teerry Jones hi a thil tummi ttulsal dingin a bia , Curuangah leilung tlun pumpi in Quran Cauk hi a urkang taktak kemaw? tiih an thlir laiah Pastor, Terry Jones cun a ttulsal thu a puang. Asinan thil umdan leh fehdan ihzirin a ngaituah sal thotho dingthu a sim.\nHimi thu ruangah Afghanistan ram leh leitlun hmundangih Muslim ram tampi ah Muslim mipi pawlin an duhlo nak langterin US Thantar an urkangih Kristian hmuahhmuah thi thluh haiseh tiah an au ciamco. Afghanistan President, Hamid Karzai khalin Quran Cauk urkang dingcu Islamic sakhua betu pawlih huat bikmi thil a siih, a taktak ih thlencu rello a ngaihtuah hman ngaihtuah dingmi thil a silo tiah a sim.\nJuda Pawlin West Bank Ih Inn Sak Bansan Lo Ding\nIsreal Foreign Minister, Avigdor Lieberman cun Isreal ramih Party komkhawmaw Cozah in West Bank ih Juda pawlin Inn an sak laimi thla 10 sung an colh ter hrihmi cu Colhsan lanta dingih Isreal Cozah in hma a la a si ah cun Isreal Cozah tuahtu lakih tel Party tum pahnih nak Yisrael Beitenu Party cun nasa zetin a dodal dingih, West Bank ih Juda pawlih Inn sak bansan dingih thuput lutmi a um a si khallen an Party cun a phar thal cingcing ding a si tiah asim. Yisrael Beitenu Party hi Isreal ram Cozah tuahkhawm tu pawl lakih Party tuum pahnih nak a sive ruangah a thu hi a tlang dingah zum a si.\nIsreal Prime Minister, Benjamin Natanyahu in Palestinian leh Isreal rualrem awknak hawlih an biakawk nak ding hrangah Juda pawlin West Bank ih Inn an sak micu thla 10 sung colhsan hrih dingin a rak tizo ih, Asinan himi an thutiam hi tuithla September, ni 26 ih cemding a siih, himi hnu ih an fehdan ding leh an thil tuah betdan dingcu Isreal PM, hin ziangthu hman a relsuak hrihlo.\nHimi laiah Palestinian Authority cun Juda pawlin West Bank ih an Inn sakmi an sunzawm salding a si ah cun Isreal thawi rualrem awknak hawlih biakawk nak an neih mi ihsi an hnuhdawk awksal dingthu an sim.\nRelzo vekin Isreal leh Palestinian hi kandung zarh ah khan US Washington ah biakawk nak an neizo ih, khami ttumah thu tluknak mumal relsuak theimi an neihlo ruangah tuithla September, ni 14-15 ah khin Egypt ramah biakawk nak an neisal ding. Asinan Isreal Foreign Minister, Lieberman cun Palestinian pawlthawi an biakawk nakah an hlawhtlin a zumlo thu a sim.\non September 13, 2010 at 7:22 pm\nDear Saia( Aus )\nThuthang na rak commnent mi a tha thei zet.\nThuthang post mi pawl hi a let tu ih man caan, a post tu ih man caan\ntivek in mipi siar thei dingah tawlrelmi a si.\nCuraungah yahoo le Google news vekin zoha tuah thei ke,\nBulpak thahnemngainak in tuah mi a si ti khal na theihthiam ka zum.\nCun Interview tuah dan ah Rihli ih na comment mi ka siar.\nNa ti dikzet. Asinan na ruah melo mi thil a um.\nCucu tuni ah Laimi tampi ramtha thlengin tlawngsang ah siseh zirnak lam ah\nsang zetzet a thleng khal an um.\nCumi cu Laimi 4% a tling zik lo.\nCuraungah kan Laimi tu rori ih kan level zapi cawhrual ih kan dinhmun tla theih a tul. Kan mah pakhat dinhmun le Laimi zate dinhmun zohthiam tla a tulnak tampi a um.\nThuthangca cun mipi vangtlang cawhrual dinhmun in a tarlang deuh ringring a tul.\non September 14, 2010 at 3:09 am\n” News” na commentnak si lovin keimah in commentnak le fawrhfialnak vek in pe’k ruangah ka lungawi. Si…comment-nak hi ka nei ve theu ih a sual zawngih ruat duh hrangah cun ‘sawisel’ hmang in ti men thei. Asinan, kan news le ka comment mi pawl hi sawisel duh sela ‘hmin lem’ in duh can canah sawi sel theih a si ko. Ka comment mi hi sawisel a bang nan a that duhna lam sawn a si zel ding. Kan Lai media pawl hi tlawmngai can awl an neih lawng ih tawlrel an si ruangah kei ih hun sawisel ban khal an si lo. An mai ruangih news tha tha kan theih hman a tam tuk. Yahoo le Google news up date vek cun ka tehkhin lo, ka focus sawn cu a quility sawn a si.\nInterview thu kha cu tak takah hun rel sal se la. MBBS Doctor tla hi O le Aw thu kan hun sut ringawt mai ih natnak thu hla lam sut sawn lovin, Languestic zir suak kan neihmi pawl hi sut sawn awm tak. Doctor of Theology Bible lam Doctor tla hi O le Aw kan sut le ringawt zel mai hi a si cu hnak cun Laimi kawhhran tam tuk kan doctrine khat le khat a danglamnak cui tlun ih an hmuh le ruat dan Bible sungah zing tin a um or tulai laimi pawl ih Pathian thu kan fehpi dan le controvercial topic pawl tla sut sawn awm tak cu a si. Asinan, interview a tuah tu pawl hi kei ih hun sawisel ban ci an si lovi a sawisel khal ka siang fawn lo. Amah ruangih ” kan laimi mi thiam pawl Bio thu” ka theih hman ‘sui tum’ tia ka ti zo kha.\nKa comment pawl hi ka ruah dan a si ih mi hmuah hmuah ruah dan cu a si theh lo ding. Cun, ka hmuh le ruah dan tla a dik theh lo ding, thil hmuah hmuah kan ruat fam kim theh thei lo ding ruangah pakhat ih ruah thelh mi mi dang pakhat ih sim awk zel hi Leilungtlun mipi ih kan tul mi a si. Nangtla ka ruat thelhmi hmuh thelhmi in sim ruangah ka lungawi. Pakhat le pakhat up so aw tawn zel kan tul.\nUS President hman ruahnak pe tu ziangzah a nei ti thei lo khawpin ka hun knowledge lo a si cu ma le.\non September 15, 2010 at 9:21 pm\nNa canganmi siar a nuam.\nLaica ngan na thiam tuk ti lawng siloin, na ngan paihzet ih ka lo upatzet.\nCa siar hi a ngan hnakin a ol ka ti. A ngan cu thluak hman a rak tul.\nNa comment mi sungin mallai ka ruahmi cu interview thu a si.\nInterview tuah timi thil ol cu a si lemlo. Mah theihcia mi va tuah cu a olte ding nan\nmai’ mi theih lo mi rori va tuah tla cu suh ding a har duhzet ding ka zum.\nThusuhmi ah “O le Aw ” hi thu lolam tak, thuho (Mizo ) zet a bang nan calai buaipi ngaingaitu CT le calai duh unau tivek hrangah cun a thupi tuk mi a si ka zum.\nCule kan calai ih mithiam sang pawl hi linguistics lam zir kan neih mal tikah\nBible lam doctor siseh, sibawi lam zirsang pawl hi kan rinsanmi an si.\nCupawl cu kan mipi rinsanmi an si fawn.\nMipi ih rinsanmi le calai ( literature ) ih thahnemngai kan Dr. pawl va suh cu\nthil awmangtak na ti ve thei mai lo maw?\nAsinan na ca nganmi zoh ah calai na duh ih ka lungkimzet.\nKan Chin ( Falam ) community sungah kan calai in ziangmi dinhmun a thlengih,\nO le Aw hman lansuak thei hrih lo kan si zia, zo pawl in himi thuhla pawl in kai-awk, zo pawl in remnak a zuam tivek hi tampi na thei tuk lo ruangah himi comment na ngan a si sawn in ka hmu. A tha ve ko mai hmuh dan in ngan tawp mai ding a si.\nTongkam mawi lo ka telh pang maw? (hahaha …… Hni phah uhsi damnak a si,\nthupi tuk in ruat lo awla, ka rak thai ve kuako a si hi)\non September 16, 2010 at 4:03 am\nApril/May 2006 ah rin loh pin fala pakhat hnen in e-mail ka ngah ih cui mi ka reply-nak cu Falam Lai tawng ka ngannak hmaisa bik a si ih cu cu Mother Teresa ih Nobel Peace for Price a ngah kum (1979), cui kum cu hi leilung khaw eng ka rak hmuh kum a si ih ka piang ihsin kum 25 hnu lawngah Falam ca hi ka ngan. Cui Ca (thu) cu tisa ah ra cangin May 26 ah dam sung hmun khatte um dingih kan nei aw. Laica ka thiam loh zia thei aw lo khawpin Laica hi ka thiam lo, suak pek vek rori ka si.\nKan mithiam interview-nak thu kha cu ‘interview tuah tu pawl’ an thiam lo/tha lo/ O le Aw thu suh a tha lo ti lam kha ka focus duh mi si lovin ‘ka comment nak’ ihsin idea dang dang an neih bet duhsakna sawnin ‘ka hun faksel hrim-mi’ sawn men hau khaw. Si, kan Doctor pawl hi kan rinsan mi an si ih an specialist-nak lam hi kan ‘ ti ti pi ‘ mal tuk deuh ti thu sawn men a si. Zep hlek lovi kan thu hla hi ka thei mal khawp !!!


VCTH | Chin News Portal | 445\nBest Picture: “The Shape of Water” Director: Guillermo del Toro, “The Shape of Water” Actor: Gary Oldman, “Darkest Hour” Actress: Frances McDormand, “Three Billboards Outside Ebbing, Missouri” Supporting Actor: Sam Rockwell, “Three Billboards Outside Ebbing, Missouri” Supporting Actress: Allison Janney, “I, Tonya” Original Screenplay: “Get…\nMarch 5, 2018Comments Off on 2018 Oscar lawmman cotu pawlRead More\nFebruary 22 – 28 tiang, zarh khat sung Ralkap, palik le cozah tuanvo neitu pawl in Chin ramkulh, Tonzang peng ih cinmi Bing hmaun pawl ceknak an nei ih bing hmaun acre 56 an siat sak tiah theih a si. Cozah tuanvo neitu, Ralkap, Palik…\nMarch 2, 2018Comments Off on Tongzang peng ah cozah in Bing hmuan acre 56 siatRead More\nKalay Myo luhnak, Phaungku tiva ah kum 15 tlangval, tu kum ih phun 8 phi, cu March 1 sun nazi 3:30 hrawngah ti ah a tlak ih a nunnak a cem tiah theih a si. Hi vansiatnaka tuarmi tlangval pa cu suahpi unau 4 lakih…\nMarch 2, 2018Comments Off on Kalay kaing tiva ah kum 15 tlangval ti ah tlakRead More\nKachin ramkulh, Mogaung peng, Aung Mingalar khua ih um Ma Mo Mo Aye kum 12 cu thing a hlamnak ah mi tthalo in an sualpi hnu ah an that tiah theih a si. U Aik Kuan le Daw Mya Yin te ih fanu Ma Mo…\nMarch 2, 2018Comments Off on Kum 12 nauhak nu sualpi hnu ah thatRead More\nSingapore ih um Chinnu Mai Lai Nei Kim, kum 33, cu February 26 zinglam nazi 6:30 hrawngah Singapore ih a umnak Hougang, Blk476B, inn dot 12 tlun ihsin a dawp that tiah theih a si. Mai Lai Nei Kim cu Sagaing ramthen, Tamu ih um a…\nFebruary 28, 2018Comments Off on Mai Lai Nei Kim, Singapore ah inn dot 12 par ihsin dawp thatRead More\nChinnu, Singapore ah inn parin dawp that\nSagaing ramthen, Tamu ih um Nu Lai Nei Kim cu February 26 zinglam nazi 6:30 hrawngah Singapore ah inn dot sang par ihsin a dawp that tiah theih a si. Nu Lai Nei Kim cu fa pahnih nei a si. Singapore a thlennak hi a…\nFebruary 28, 2018Comments Off on Chinnu, Singapore ah inn parin dawp thatRead More\nMyanmar ram cozah ralkap cun Raldonak vanzam thar pawl a lei bet ih Myanmar Air Force kum 70 kimnak ah…\nDecember 15, 2017Comments Off on Cozah ralkap in Vanzam thar lei betRead More\nAye Newin in Pope ruahnak petu pawl “mi aa” tiah a ti\nU Newin ih tupa Aye Newin cun, “Pope Francis in Rohingya to tongfang a hman raungah cutiih tong dingih ruahnak…\nDecember 4, 2017Comments Off on Aye Newin in Pope ruahnak petu pawl “mi aa” tiah a tiRead More\nTrump in ramri hruang saknak hrangah $18 billion hmang ding\nUS President Donald Trump cu campaign lai ih a thukammi pawl pakhat hnu pakhat a tak in a tuah vivo.…\nJanuary 6, 2018Comments Off on Trump in ramri hruang saknak hrangah $18 billion hmang dingRead More\nSizung 11 bomnak hrangah peng 1,361 a tlantu Rock star\nThai Rock Star, Bodyslam band ih hlasak, Atiwara Toon cu an ram ih Sizung pawl bomnak hrangah Thailand ram a…\nJanuary 6, 2018Comments Off on Sizung 11 bomnak hrangah peng 1,361 a tlantu Rock starRead More\nVCTH thapeknak ah LIKE in rak pek ve aw\nLungsen tlangval Lalvenpuia, kum 23, cu a rualpi pahnih…\nMizoram Table Tennis Champion Lalrinpuia, kum 19, cu Mumbai…\nKhaikam khawluhnak ih an sak tummi Ca-tar (Muk-oo) cu…\nKhaikam khua luhnak Ca-tar thu ah buai\nChin ramkulh cozah ih Khawpi thar ih an tuahmi…\nTuluk ram ah mopuai zaan nom-awnak, social game, ah…\nKawlram tlawng sayama hrekhat cu an tlawngta pawl Panama…\n2017 Asia’s Got Talent nehnak ngahtu cu mithla vekin…\nLady Gaga teh ziangce, Paris Fashion, Milan Fashion, New…\nMyanmar Lemcang le Model hminthang Thin Zaw Wint Kyaw…\nLemcang le hlasak, lam thiam Jennifer Lopez cu kum…\nMyanmar ram model lak ih a hot le sexy…\n2017 Miss Universe Myanmar, 1st Runner Up ngahtu Miss…\nVCTH le Mai Zirte suhtonnak\nFalam Khawsung ih Phunsang tlawng hrang timlamnak, Mirang ca…\nVCTH le Saya Mang Thian Khual suhtonnak\nMirangmi asinan Kawl tong, Chin tong a thiamtu Saya…\nMizaan, May 31, zinglam nazi 3:00 ah Dr. Khup…\nVCTH le Salai BA Thang suhtonnak\nVCTH in 2016 kum thar cibai kan lo…\nMalaysia ram, Johor Baru, Taman Pelangi ih datsi dawr pakhat ah minung pali in…\nRebecca Zahau thattu hi Adam Shaknai tiah zum\nSih-ni Keith Greer cun Rebecca Zahau cu mah le mah that aw…\nZiangruangah Jerusalem hi a thupi?\nSingapore tlawng sayakyi pakhat ih tlawngta nulepa hnen ih cakuat\nTuluk milian Jack Ma in Action Movie star 8 a neh\nZo in Arsene Wenger a sawng ding?\nArsenal cu Carabao Cup final ah Manchester City hnen ah 3-0 in an…\nEPL ah Harry Kane hnakih zarh-hlawh tam ngahtu mi 34 um\nChampions League 16 Round tong aw ding pawl\nWorld Cup 2018 Group pawl\nNitin Manna: Pathian in Hril Seh\nNITIN MANNA May 5 Tlawngkai Ninga Pathian in Hril Seh Lot cun amai’ hrangah Jordan tiva kap phairawn zate in…\nPathian hrangih Pek-awknak\nNITIN MANNA May 4 Tlawngkai Nili Pathian hrangih Pek-awknak Minung fimthiamnak ih a theih thluh thei lomi A…\nNitin Manna: Ṭong hi a Thupi Maw?\nNITIN MANNA May 3 Tlawngkai Nithum Ṭong hi a Thupi Maw? Biaknaklam ah ka taima a si a…\nKhua Lian Kam vs Mg Nanda\nTulai Online ah a hot zetmi thu pakhat cu puaisa Khua Lian Kam in Japan…\nU Ko Ni thihnak thawn pehpar aw in\nCozah thar kai hnu sualnak a tuahtu an tam sinsin\nDonald Trump ih mi kuatkir dingmi ah Chinmi kan tel pei maw?\nLaihla sak a thiam taktakmi mirang nu: Grace Albertson\nHi mirangnu hi laihla tampi cover a sak, a thiam ngaingai, a aw tla…\nThomas Thangnou: CNF le Ka Hmuhtonmi Dothlengnak\nCNF president a rak tuan dahtu Thomas Thangnou ih Kawl ca ih nganmi “CNF…\nNunau thilri ih tuahlo dingmi pawl\n1. Douche hmang lo ding Nunau hrekkhat cu douche timi tube phunkhat hmangin an…\nLeitlun Hmun Mak 5, Theihlar Tuk Lemlo Mi\nLeitlun hmun ropi (World’s Wonders) ti vek ah cu an tello, mi ih theihlar…


Nov2010 WinterCrusade - FALAM CHRISTIAN CHURCH OF INDIANAPOLIS\nFCCI Winter Crusade thuthangtha pawl kimcang ten na rak ngai asile na thlarau harhdamnak hrang a lo bawmtu asi thei:\n1) Mah le mah theihfiang awknak: Pathian hmaiah milai dinhmun, kan thlarau farahzia, mahte rundam aw thei lo, Pathian thawn pehtlaihnak a cat zo mi, mi farah, bawmtu nei lo, satan sal tang, sual man cawhkuan sankhuk thihnak lamzin zawh rero, sual mizia ih saltaang, Pathian lungawi ter dingin thiltha tuah thei mi nei lo, Pathian in milai a hmuhdan vekin mah le mah hmu awaw thei aw tu cu mi thlawsuak, mi lungawi an si. Pathian Thlarau in thutak eng in a thinlung sung a sun eng ih mai milaisinak diktak thei aw fiangtu, thlarau ah mi farah ka si ti a thei aw tu cu mi thlawsuak lungawi asi:\nOnline video link: http://vimeo.com/17205286\n2) Thlarau hrang riahsiatnak: Mai milai thlarau sankhuk dinhmun, Pathian hmaiah mi farah zingzahza, thihnak lamzin zawh ka si ti a thei aw fiangtu, nun thianghlim Patian duhzawng tuah tum tikah tisa mizia sual in a duhlo zia le mai tisa mizia sualnak ih ttawnttemnak sungah ninghang lungsia in riahsiatnak a tuartu mi thlawsuak an si: Leitlun milai hrangah riahsiat thlakbik mi cu thlarau thihnak, sualsang ah tannaka si;\nOnlien video link: http://vimeo.com/17205320\n3) Lungnem tangdor: Pathian hmai ah milai thlarau dinhmun fiangten a thei tu, sualsal tang, Satan fa, sankhuk hremhmun tuar ding, mahte runsuak aw thei lo, mai sinak diktak thei fiang aw tu hmuahhmuah an thinlung a kekkuai ih Pathian in thinlungthar, a pek. Lungto vekin ahak mi cu titsa vekin a nemmi thinlungthar thawn Pathian in a thlengsak. Cuvek lungnem tangdor thinlung a neitu pawl cu mi thlawsuak an si.\nOnlien video link: http://vimeo.com/17205398\n4) Nun tihaal rinrawng: Thihnak lamzin zawh in sankhuk hremhmun lamzin ka pan rero asi ti a thei fiang aw tu, thiltha tuahthei loin mangbang vansang in thinlung a kekkhuai mi pawl cu an sung muril ihsin Pathian hmaiah miding, mawh nei lo, rundamnak cu a haal asi. Pathian ih dingnakcu an haal ih Pathian thawn rualrem sal thei dingin dingnak cu zuukneng tihaal in thalcan ih sihti a ngai bangin an ngai asi. Cutin Pathiang ih dingnak ahaal tu pawlcu mi thlawsuak an si:\nOnline video link: http://vimeo.com/17205409\n5) Mi zangfah thiamtu pawl cu mi thlawsuak an si: A tlunlam ih tarlangmi milai dinhmun ihsin runsuak zomi pawl cun a hlan ih anmai dinhmunah a ding lai tu, hellram lamzin ah satan in a khawr rero mi pawl parah zangfahnak an nei, cuvek thotho in satan bumnak sualsal sungah a tang rero tu pawl parah zangfahnak an nei ih anmai leitlun nunnak cu Pathian duhdawt thlawsuah luansuak nak hrangah an hmang aw asi.Cuvekin midang hrangah Pathian tumtah mi tuansuak dingin a nungtu pawl cu mi thlawsuak an si.\nOnline video: http://vimeo.com/17230741\n6) Thinlung thiang: Mai milai thinhmun thei fiang aw tu, ninghang lungsia in Pathian ih runnak haal duahdo tu, thinlung kekkuai in Pathian rundamnak a hawltu pawl sunglam nunah Pathian in lungto vekin a hakmi an lei tisa thinlung cu a thlengsak ih a nemmi le a thianghlimmi thinlungthar apek asi. Cutin Pathian in thinlung thiang le a thar apek mi pawl cu mi thlawsuak an si.\n7) Remdaihnak hnatuan palai: Pathian in an thlarau a rundam zo ih an thinlung a thleng sak zo mi pawl cun anmai co mi rundamnak thuthangtha, Pathian thawn rualremnak Thuthangtha cu a co hrih lo tu pawl hnenah sim loin an um thei lo, an sim, an ausuahpi asi.Cutin Pathian le milai karlak rualremnak hnatuan cu an leitlun damsung hnatuan ah ruat in nitin an nung. Curualrualin an kiangkap milaipawl thaw khalin a cang theinak poh ah rualrem ten remdaihnak suahpi tu nunpi tu an si. Buainak, huat awknak, le siatnak tipungtu tisa nunhlun pawl an tlansan zo. Cutin, Zesu Khrih ih cawimawinak ttawmpi tu kan si vekin leitlun ah Pathian le a sersiammi rualremnak hnatuan cu an liangparah phur in an tuan asi. Cutin leitlun ah Pathian palai, remdaihnak palai an si. Cu pawl cu mi thlawsuak an si:\nOnline video: http://vimeo.com/17236054\n8) Milai lungawi diriamnak sangbik: Cutin Pathian thawn rualremnak a co zo tu, Pathian hmaiah miding sinak a co zo tu, an thlarau natnak tidam in a um zo tu, thinlungthar thinlung nem tangdor thinlung le a thiangmi thinlung pek zomi, midang hrangah Pathian tumtah mi cu tumtah in Pathian a duhbik tu pawl cu leitlun ah milungawibik an si.\nOnline video link: http://vimeo.com/17251052\n9) Milai leitlun damsan le lungawinak a pehtlaih awkzia: Pathian duhdawttu pawl cun Pathian lungawinak thupi bik ah an ruatih Pathian lungawinak ah an lung a awi! An thinlung, ruahnak le cahnakzapi ten Pathian an duhdwt asi.\n9) Zumtu le leitlun nun harsatnak: Ziangruangah zumtu, Pathian fate pawlin leitlun nun sungah harsatnakkan tawng theu? Timi cu mi tampi thusuhnak asi theu. Kan theihthiam lomi kan tawng, kan duhmingah loin kan duhlomikan tawng ringring theu.Ziangruangah?\nOnline sermon video link: http://vimeo.com/17258535\n10) Thuthennak: Mi zapi ten Bawi Zesu, Siangpahrang lal tohkham hmaiah kan ding dingih kan thu relsakkan si lehding:\nOnline sermon video link:\n11) The Great Commission: Tuanvo peknak, Bawi Zesu in a dungthluntu pawl hnenah acah neta bikmi tuanvo peknak: Pathian zumtu pawl, rundamnak a co zo tu pawlin kan comi rundamnak Thuthangtha cu kanmai hrang lawngah si loin leitlun miphun zapi hnenah simsuak ding a sizia:\n12) Pastor Norman, kum 83 asi zo mi, kum 60 lenglo Pathian rawngbawltu, kawlram sungah Bible tlawng 11 dinsuahnak ding hrang sumpai hawl in bawmtu, voi 14 kawlram tlawngin Kawlram mipi hrang thuthangtha raksim rero zo tu in Kawlram (Chin) mipawl a duhdawtnak cu a kumkhua in Pathian hmaiah a umpi dingmi, Khrih ah unau za kan sinak ruangah asi ti ah a sim. A tar hnu tiangah Kross parah Pathian ih duhdawtnak a langmi cu laimi pawlin a co lo an um pang peimaw tiah ruat in a duhsaknak sermon, Kross parah thupi pathum:\nOnline sermon video:\n13) Milai lungawinak: Dr. Ning, America ramih laimi nunau Doctor of Ministry zirsuak tu in a hmuhmi le tawnmilak ihsin Bawipa ah cawlhhhahdam ding kan sizia thu a simmi:\nOnline sermon video link: http://vimeo.com/17258582


An Kutsih Laitak Ah Mopa Cu A Nu In Kedam In Ava Vua – Meifar\nIndia ramsung ah kutsihnak danglam zetzet a thleng thei, online san a si vekin lenglam ih thilthleng cu online fehtlang in leiltun mipi pawlin an rak hmu thluh hngal ṭheu.\nNupi pasal neih ni cu ni sunglawi bik an rak ti ṭheu nan tuiṭum ih mopa hrangah cun a sunglawi dan a danglam nasa ding.\nUttar Pradesh, Hamirpur district ah mopuai cu an nei ih kutsihnak an neih laitak ah mopa ih nu cu donsang parah ava kai ih mopa cu a kedam in a vua ciamco, mipi khal an mangbang tuk ih an zoh ringring lawk men.\nCumi hnu reilote ah mipi ṭhenkhat in a nu cu an va hruai ih lenglam ah an suahpi. Mopuai ih um mipi pawl khalin thilthleng cu an theithiam lo lawk ih an mangbang tuk.\nMedia pawlin thilthleng cu an zingzoi vivo ih mopa in an miphunpi si lo, miphun dang fala cu nupi ih a neih ruangah a nu in a vua ti an thei. Thilumdan cu: Miphun dangdang fala le tlangval cu an duhaw ih mipa lam innsang pawlin an duhpi.\nCuruangah nulepa lungkimnak tello in court ah neihawknak an va tuah ih an umtlang. Court ahcun an neiaw zo, nunau lam innsang pawlin kutsihnak mopuai an tuahsak nan mipa lam innsang pawl an sawm ve lo. Cutin, mopuai an tuah ti a nu in a theih veten ava feh ih a fapa cu a kedam in a vua.


Chin Politik Thlirnak (Rev.Thang Tin Sum) - Chinland Today Media\nJanuary 24, 2012 9:12 pm·3 comments\nCT: Kawlram thlengawknak parih na thlir dan?\nTTS: Kawlram thlengawknak cu tthat lam kan pan vivo tin ka hmu ve.Asinan, kan saduhthah ngaingai cu a kim thei hrih lo ee. Leiba thawn hitin ka tthim duh.Tangka 10000 mi ka bak ih, ka bakmi pa in i cawh tikah,”Ks 10000 cu hma khatte ah ka pe thei hrih lo. Asinan, Ks 1000 te ka lo pesung ding. , A dang ka lo bakmi cu nuam teten ka lo sam ding ka ti. Asinan, ka bakmi pa in Ks 10000 tengteng i pek lo ah cun, K 1000 khal ka la lo ding, ti sehla zo a sung deuh? Kei ka ruahnak ah cun, Ks 1000 ka pek sungmi khal lak men ding a si ko ka ti.Ks10000 tengteng pek tiang hngak cu a sung lak men ka ti. In pek thei\nzat kha lak rero men ding a si ko ka ti. K 10000 cu hmankhat te ah pe thei thluh sehla saduhthah cu a si ko e.\nAsinan, kum 20 sung an pek duh cuang ual lo. Pe ding khal in zo hmanin an tuah thei cuang si lo. Maltete kan ngah mi hi lak ding a si ko tin ka ruat ve. A zatei sun thluh hnak cun Malte an pek mi sung ah a tel thei mi cu tel ding a si ko tin ka ruat.\nCT: Kawlram ukawknak a thleng awknak hnu kan Chin mipi parah ziang\nvek danglamnak a um?\nTTS: Kawlram thleng awknakin kan Chin mi parah danglamnak tampi cu a suahpi thei hrih lo nan, a suahpi leh ding ti zumnak ka nei. Kan Chin Cozah sung ih Chin Vuanzi pawl, theih thiam ciami Laimi Uktu thar an to ttheptthep hman a hlawk tuk zo tin ka ruat. Cozah zunginn pi tla lut\nsuak a nuam deuh thlang. ( Chin parih tthatlonak ttongsia theih dingtla a mal thlang)\nHimi ukawknak hlan ah khawte lam kan tlawn ih ralkap menmen pawl thu an rak neih ciamco kha ka ning tuk. Tu ah cun mipi thu neih theinak in a neh vivo ih hna a ngam ngaingai thlang. Khual tlawn canih Power piah ciamco hmuh ding an um tuk nawn lo. Thaw a suak zet thlang.\nBiaknak lam hruaitu pawltla kan ram tthansonak le remdaihnak ah in bawm ve uh timi sawmnak, fawrhfialnak tla kan thei thlang ih a ttha zet ka ti. Mipi thawn ttantlang ding an duh zet tinak a si. Tthansonak tampi suak vivo hram seh tiah thla ka cam.\nCT: CNF le Cozah remdaihnak parih na hmuh dan Positive/Negative impact?\nTTS: Hivek remdaihnak hrang ih thurelkhawmnak hi um thei seh la timi cu kan Kawlram minung tampi ih saduh thahmi a si zo kha. ( Tung-pwit-saing, timi burthum pawl, tong aw thei seh la timi cu saduh thah a si cio kha) Cumi dinhmun thlen lo hman ah hitivek ih tonawknak a um cu ka lung a awi zet.Kan Bible khalah remdaihnak tuahtu cu mi thlawsuak an si, Pathian Fa ti ih kawh an si ding, ti a um kha. Matt.5:9.Kan kiangkap miphun dang thawn remnak ding cu sim hrih hlah, kan Chin mi karlak ah healing process, remdaihnak, tampi tuah kan ttul lai ti\ntla theih a ttha.\nPeace maker , Remdaihnak tuahtu sikan ttul. Remdaihnak taktak suak ter thei tu thurelkhawmnak si hramseh tiah thlaza ka cam. Tthatnak lam pan hram seh. ( Bochuk Aung San ih tlangpar mi pawl hnen ih thu a rak kam mi cu, Ks 1 fingfing co cio ding ti a rak si nan, a thu kam mi a tuah man hlan ih an thah si..ziang ti ttha. A mah vek thinlung put neitu suak sal hram hai seh la tiah thlaza ka cam.)\nCT: CNF le Cozah remdaihnakin Chin tthansonak (economic development) a suah pi thei dingmaw? Chin mipi in CNF a co hlang thei ngaingai pei maw?\nTTS: Lungkim tlangnak an neih thei taktak ah cun Chin mi hrangah tthansonak\na suahpi thei ding tiah ka zum. Kan Lairam ah Eco-Tourism tla tuah thei a si thlang ding. A dang khal ttuan ding tamtuk a um. Chin mi in CNF an co hlan thei le thei lo cu, an policy parah tampi a tthum aw ding.\nRamduhdaw taktak an si le si lo, Mah bulpak hlawknak le hmin thannak, larnak men lawng tumtahnak an neih pangah ah cun mipi in an cohlang thei zik lo.Chin State huap in zawn ruattu taktak an si le si lo pawl par ah tampi a tthum aw ding.\nCT: Ziang ruangah Dr. Za Hlei Thang an hril? Ramsung ah teh Dr. Za Hlei Thang in a zum vek in a cangvai thei pei maw?\nTTS: Ziang ruangah Dr. Za Hlei Thang an hril ticu a hriltu pawl ih thinlungput taktak ka thei ve lo nan, mihlun deuh pawl cun a thuhla hi an theih fiang ruangah an hril a si ko ding tiin ka zum. Kan ram hrangah tampi a ttuanmi cu ka thei tuk hrih lo nan, politic a paih zia cu keikhal in malte ka thei ve.\nDr. Za Hlei Thang cu Medical Student a si lai ihsin, politic lam a duh tuk ruangah, an mai san lai, Kawlram University tlawngta sungah hruaitu pakhat a si dah. Kawlram sungih Politic hmin thang bik pakhat a simi, Gen. Ne Win san ih an rak thahmi Salai Tin Maung Oo thawn rualpi\nan rak si. Cuiruangah Dr. Za Hlei Thang hi a tlawng tat lai ah ziangvek minung a si ticu, tampi sim a ttul lem zik lo. A rualpi minung tampi ih theih mi a si. Thawng tla dah, MC ihsin dawi lawk\ntiang hman a rak ttuar dahtu a si. National level tlawngta pawl ih rak theih mi a si ve.\nMihrekkhat ih Pathian kan rit vekin Politic rak ri taktak mi a si. Thawng inn ihsin a hung suak hnu, a sungkhat pawl in nau hmin sak an fiial tik ah hitin a sak tin ka thei; Mang He Lian ( Tleicia) = Thawnginn ih an hremdan, tuar a harzia a sawh. Hrang Kam Lo = Ka lo ttih lo. Dung ka sip cuang lo ding tinak a sawhfawn.\nDr. Za Hlei Thang cu siibawi ttuan in sumpai lamah harsatnak a nei lo nan, Politic lam a rit ve tuk ruangah hivek ih a telnak a si tin ka ruat. A thiam le thiam lo, mipi hrangah ziang tluk a ttuan thei ttuan thei lo ticu thu dang siseh. Kan Chin mi upa lam sung in Politic a\npaih pawl ah a telve ka ti le ka sual lem lo ding. Mipi in an co hlan thei le thei lo cu mipi thu siseh. Thusim thiam ciamco pawl cu a si lo nan, practical man a si ti cu mi tampi theih mi\na si. Kawhhran khal a duhdawt zet. A umnak kip ah Kawhhran lam ih ttan la tu a si ringring. Biaknak lam hruaitu pakhat dinhmun in hivek ram hruaitu tampi nei seh la ti cu saduh thah mi a si.\nHlanlai USA ram a rak din tu pawl in Bible an kaih vekin tulai kan ram hruaitu pawl khal, Bible kaitu si ve hai seh la ti cu a duh um zet. Dingfelnak, rinumnak kan ttul tuk.\nCT: CNF reformed mi in kan Chin mi (Chin State Huap) a ai-awh thei pei maw?\nTTS: Chin mi aiawh thei organization ngaingai form hi a har zet e. Biaknak lam khal ah ZBC in a ai awh kan ti nan, Tedim lam kan unau a tam sawn an suak thluh tikah kan aiawh thei tuk lem lo. Asinan, ZBC cun kan aiawh ko tin kan cang vai rero. Ziangah ti le Chin mi lakah % a tam\nbik kan si tin kan ruat. Cuvek in Politic lam organiazation khal ah % tam nawn a aiawh thei ah cun lungkim ding a si ko. CNF an reform mi in ziang tluk a ai awh ticu, kan thuanthu in a rel leh mei ding.\nKan bangawk lonak pawl cu tampi a um ko ding. Cumi kan bang awk lonak pawl cu tan in, kan bangawknakah ttan rual thiam zuam ding kan si. Kan talent ciar vek in pakhat le pakhat hman thiam awk hi a ttha . (Kawl ttong in Luhman- nizaahmaan.. an ti) Kan bangawklonak ruang ih\nhuat awknak kan neih mi pawl tla hrial thiam kan ttul thlang. Cucu miphun pi pawl ih thinlung put a si.\nKan bangawklonak pawl pakhat le pakhat kan cohlan thiamawk a ttha. “Let us agree on our disagreement” timi ttong fang cu miphunpi pawl ih ttongfang a si. Kan bangawklonak ruang ih huatawk ciamco ding a si lo. Mutual recognition tuah theiawk ding a si sawn.\nFala le Tlangval, Nupi le Pasal |henawknak ( 2 )\non January 25, 2012 at 4:11 am\nTheihnak a ti kau in, a siar a manhlâ.\non January 25, 2012 at 10:43 am\nNa Ca lehnak siar a manhla na sa.\non January 27, 2012 at 4:02 am\nRihli Tlang Cabawm ta ihsin A ngantu pa ih a bet mi leh midang ih rak bet mi a si..\nCT in interview in tuahnak a rei thlang. Politician thawngtla tampi an\nsuah hlan ih ka ngan mi a si. Interview in tuah mi zapi siar thei ding\nin an suah ruangah, CT Editor pawl parah ka lung a awi.\nHimi interview in tuah hrawng hnak in, tuisun kan ram dinhmun cu thaw\na suak deuh ngaingai ti tla ka bet duh. A ttha sinsin ka tinak a si.\nMizan, January 24, cu Taxi ka to mi pa in hitin in sim.\n” Ka naupa cu ram leng ah Lawng hna a ttuan. Mawttaw, permit a ngah\nthei ve ih, tuisun ah a permit ting kul K 2,000,000 in kan zuar” a ti.\nAw, Mah-sah-lah san lai vek in permit ngah thei ngaingai a si thlang\nti, tiah ka sawn sal.\n( Kei tla ramdang ka feh iih, permit thawn mawttaw ka rak lei ve dah\nsi maw ti, tiah Taxi driver pa cu ka sim ve.)\nAw.. tukhal cu vek a si ko. Permit kan ngah taktak tiah, lung awi\nzetin in be sal.\nKei in, “Kan ram thlengawknak cu mi menmen pawl khal in malte cu a zar\nkan to thlang tinak a si cu maw” tiah ka let.\nA nih in,” Si rori, kan nih vek tla hivek in permit kan zuar thei ding\nti cu kan ruah san ngam dah lo pi. Ralbawi pawl le mi malte lawng in\nhivek motor permit an rak kai thluh theu ih, hivek hlawknak kan ca dah\nlo pi” a ti.\nTucu hlan cozah ih, sian dahlo mi export import tuah theinak tla sian\na si zo. Hlan ukawknak san lai, ralbawi pawl company cu motor an thun\nthei nawn lo tin in sim.\nKei in, “A va mak ve, dodal awknak, lungkim lonak tla an suah pi lala\npang kei” tiah thin nuam lo in a ttong cu ka let sal.\nTaxi mawngpa cun, ” An tufa pawl cu an lian tuk zo ih, tawk thlang seh\nan ti thiam ah cun a ttha ko ding e” tiah ka ttong cu in sawn sal.\nKei khal in,” Duhham tuk nawn lo hai seh la a ttha ngai. An neih zo mi\ncun an tufa tiang hman a daih ding a si si” tiah ka let sal.\n“Kan ram ih thlengawknak hin, mipi parah hlawknak tampi suahpi vivo\nhram seh” tiah sawn aw phah in, Taxi par in ka ttum.\nRam leng fanau pawl nan theih ding mi cu, kan ram si-pua-zi piksuh mi,\nsanction an on thluh vete cun, company tampi lut ding in an tim lam\nnasa tin kan thei. Tuluk, India , Vietnam ram vek kan hluan leh ding\nka zum. Ziangah ti le ramleng ah kan mino, kan fanau pawl ca thiam\ntampi nan num zo. Nan thiamnak pawl invest a phunphun tuah ding in tim\nlam a cu thlang.\nKa sim ttheu vekin, India pawl in Hamburger ei ttul lo ten, an nitin\nrawl a si mi, Chapati ei phah in, Bombay an inn ah um ta hrat in, US\num an company hna an ttuan thei vek in, kan fanau pawl khal, kan lai\nbuber, tisop, sabuti, kan ram ah ei phah in, ramleng ih nan company\npawl hrang hna nan ttuan thei can a cu zik thlang. Timlam cio uh,\nRalring cio uh.. ti tla ka lo fawrh bet duh.\nFalam ah tubai te Tourist an thleng ih riahnak a tthat lo ruangah,\nHakha ah an lan tin ka thei. Tourist pawl riahnak tlak khual buk hman\nkan nei hrih lo. Timlamnak tampi tuah ding kan si thlang.\nEte pa ( Saya Sum)\nDear Pa Sum,\nNa email cu siar a manhla riai!\nKan rampi thlengawk ding hi ramdang kumpi pawl in an expect sangtuk deuh ih\nram-uktu pawl an bang nasa tin thu ka theihmi ka lo hlawm ve.\nUkawkdan, policy le office procedure pawl thleng ding le improvement tuah ding a tamtuk ih\nfialtullo ih a tuahthiamtu le mi 20 – 30 hrawng lawng an siih zaan it manlo ih hnatuan caan tla an nei an ti.\nCumi pawl cun policy change an tuah rero nan implement tu ding millai an umtuk lo sihmang.\nRalkap in a rak uk reituk ih a-mingh (command) peklo ih hnatuan thiam an umtuk nawn lo tiah hnihsuah vekin an relphah.\nOrganisational Culture change cu kum sawmtel a reilai ding a zum-um.\nUS & Western rampawl ih an demand mi pawl a zamrang theibik ih tuahsuah cu an tum rero ko cu a bang.\nKan rampi a thlengawk rero lai ah Pathian duhdan ih thlengaw thei dingin zumtupawl thla kan cam a tul.


Steve Job - Hre Mang\nWELCOME TO MY PAGE > LEADERSHIP: HRUAITU > \nSteve Jobs (1955-2011):Apple company dintu\nTuisunah Mac computer, IPod, IPhone, IPad, ICloud, tvp, santhar fimthiamnak thawn leitlun milai san thuanthu thlengko hmai rak hruaitu Steve (kum 56) cu a thi zo ti kan thei cio ding ka zum. Hipa hi midanglam zet, a nun ihsin mino pawlin thazaang laknak tha zet asi in ka ruat ih Standford University 2005 Commencement ah a thusimmi sung ihsin tawite kan zoh hnik pei.\nA suahthlak hlan ihsin a nu in midang cawm ding (adoption) dingah a rak timtuah cia. Insang hnget ihsin suakmi siloin pasal neilo, nu pakhat ih fa asi ruangah a nu in midang hnenah a pek nak asi. A pa ngaingai thawn a thih tiangah an hlat aw ringring. Phunsang tlawng a kai tikah tlawngkai man a tamtuk ih a mah cawmtu a nulepa ih damsung tuansuah mi cem ding khawp in phunsang tlawngkai ding cu a ruat thiam lo tikah phunsang tlawng theh loin a bang. College ah room a nei thei loih a rualpi pawl room zial parah a it, rawl ei ding leinak nei loin burlawng zuar in a rak nung. Peng sarih hlatnak ah cawlhni zanlamah biak inn ah a fehih rawl a zawh theu, cucu “zarhkhat sungah ka ei thaw bikmi a rak si theu” ati. A nulepa ih motor retnak (garage) ihsin Apple company cu kum 20 a ti tikah an rak din thawk ih kum 30 a kim, kum 10 hnu ah million tangka hmu in a thangso. Cule, amai dinhmun Apple company board of director president pa in a dawi (fired). Cutin Apple company in an suah sungah “Next” le Pixal” company a dinih leitlunah hman hmaihruaitu thiamnak ah an rungcang hlei ah a nupi a tawng fawn. Cutin zial parah it tahratin burlawng zuar in motor ratnak inn sung ihsin leitlun hminthang, milai thuanthu thlengter ding tiangah hmuhsuakmi neitu a si. Asinan, cancer natnak in kum 56 ah a thi. Leitlun mi tampi in an ui kuahko zetmi asi.\nSteve lai damsung tuansuahmi:\n· Apple company dintu pahnih lakah pakhat asi.\n· NeXT company dintu asi\n· Pixar (Pixar went on to create the worlds first computer animated feature film, Toy Story, and is now the most successful animation studio in the world.)\n· NeXt company cu Apple in a nei ih Steve khal Apple ah a tuansal.\nIpod: Ipod in leitlun milai pawlin hla/zuknung le awbu pawl ngai/zoh dan a thleng theh.\n· IPhone: Milai biak pawh awknak, internet, zuk/zuknung/hla/zuknung pawl zoh, pehtlaih awkdan a thleng\n· Ipad: Computer hmandan a thleng the, “Post PC age” personal computer san pawnlamah a thlenpi\n2) Hhmuhtawnmi kalh aw:\n· College dropped out\nBill Gate le Steve Job phunsang tlawng thehsuak loin an suahsan veve ih “Bill Gate cun phunsang tlawng suak lakah a titha bik pawl ka si” a ti. Steve cu college a suah tikah room nei loin a rualpi pawl zial parah a it ih rawl lei nak hman nei loin burlawng sar le zuar in tikcu ziangmawzat a rak hmang. Cawlhni tinah a lak in an zemmi rawl ei dingin Biak inn ah a feh theu. “Cucu zarhkhat sungah rawl ngai ka ei thawbik asi” ati.\nZir ding: Harsatnak in milai a siatsuah lo, hlawhtlinnak hi lenglam, dinhmun, midang parah a hngat aw lo, bulpak pakhat cio in anmai nun, an tikcu, an caantha ziangtin ziangruangah an hmang timi parah a hngat aw sawn. Cumi khami ruangah ka hlawhtlinglo an ti theu mi khi a dik lo.\n· Started business from garage\nKum 20 a kim tikah motor ratnak room (garage) ihsin Apple company an thawk. Kum 10 sungah billion nei thei dingin an hlawhtling. Hnatuan kan taima nasa, ati.\nZir: Mi zapi ten Steve vekin lennak le hlawhtlinnak kan hmu kher lo khal asile milai zokhal Pathian in amai hmuihmel kengin a sersiammi kan si vekin a tangkai zetmi, kanmah le umnak leitlun thuanthu danglam ter dingin Pathian in tumtah, a sunglawi zetmi hrangah sersiammi kan si theh. Cui tumtah hrangah nun hi asi. Cutin ziang kan tuah khal asile a thabik, a felbik, a sunglawibik, Pathian hrangah tuan in tuan ding kan si. Hnatuan ding ka nei lo titu pawlin Bible an neihmi kha zohlo in siar thei theh dingin zuam cio hai sehla, culole English to Chin dictionary khal zohlo in thei theh dingin zuam hai sehla leitlun khui tawk hmun khalah sawrbawk um zetmi milai kan si theh ding. Zuamnak, taimak tairialnak um loin le nuamnung cen le daithlang phah in zohman tikah khalah milai thuanthu ah mi hlawhtling an um dah lo.\n· Apple company in an duai (Fired)\nApple company an dinhnu kum 10, amah kum 30 a ti ah an dinmi company ihsin an dawi. Ka nunsan cem vekin le lamzin pialsan ding tian ka rak ruat a ti. Asinan a hnu lamah a simsal mi cu Apple company in in rak dawi lo hai sehla a tu ih ka nupi hi ka tawng lo dingih NeXt company, le Pixar company hi dinsuah a rak si lo ding, a ti. Asinan nan zumnak cu thlahthlam hlah uh, a ti.\nZIr: Pathian thu thawn tahtthim in zumtu pawlin kan zir dingmi cu kan leitlun nun lamzin pakhat a pit tikah lamzin dang, a thasawn mi Pathian in in hmuhsak ringring asi. Kan hmuhtawnmi cu kan theithiam lo khal asile kan hrang thatnak ah Pathian in in tuahsak, acan ter ringring asi ti kan hmu (Rome 8:28).\n3) “Rilrawng ringring awl, atcih nun nei aw” “Stay hungry, stay foolish”\nPu Tai Kheng in “Fim har ngaingai simaw, kei hman maw fim thei hlah ing” a rak ti theu. Leitlun mifim kan timi pawl hi Laimi pawl lakah um sehla relsiat ding kan theihlo mi a um lo ding. Asinan, atnak le famkim lonak leitlun asi vekin, a thupi sawn mi cu “ziang kan atcilh” timi asi. Zesu in “A dungthlun tu si dingin ziang hmuahhmuah tanta ding lawng si loin mai duhnak tiang khal a tanta thei lo tu cu a dungthluntu tlak ah a ruat lo”. Mi pakhat cu ziang a atcilh ti zoh in a hmailam simcia theih mi tampi a um. Zuu atcilh tu cun a rei hlanah a nunnak in a tuar ding ti simcia theih asi. CUvek thotho in thiltha tumtah mi nei in a atcilh ih thildang ruat man lo khawp in a zuamtu pawl cu an hlawhtling ti khal leitlun thuantu in sim cawp lo zir ding in tanta. Bill Gate, le Steve Job hi college an zir suak lo, an suak (dropped out). Eistain hi a tlawngkai laiah a saya pa rori in “hi pa cu zianghman asi dah lo ding” atimi arak si. Sihman sehla an atcilh mi cu an nunphumhlum thaap in an tuan, an zuam, an taimak tikah hlawhtlinnak namen lo an hmu ih leitlun milai thuanthu danglamtertu an si.\nRilrawng ringringaw “Stay hungry”.\n“Rang cu tiva ah na hruai thei nan ti dai na inter thei lo” an ti. Cuvek in mah rori in sunglam haalnak, duhnak, zir bet duhnak a nei lo tu cu ziangtik hmanah ziangvek tlawng ah a kai khal asile a danglamcuang lo ding. Zir duhnak, thiambet duhnak, haal tiatia mi neih a tul. Pathian thu thlarau lam nun khalah naute in pawhte ti a haal vekin hal dingah Paul in in sim. Leitlun nun kan suahsan tiang zir bet, fimbet, thiambet, hmuhbet rero ding kan si.\n4) “Midang tuahnak nunpi ding na tikcu cemter hlah” “Don’t waste your time, living on someone’s thinking”\nMartin Luther King Jr. in “Mi pakhat cu a thihpi dingmi thu a hmuhsuak lai hlanah milai nun a thawk hrih lo” a ti. Ziang ka thihpi ding, ziang ka damsan timi hmu suak hrih lo tu cun leitlun kiangkap thli hran naknak ah a zam rero ding mi asi. Nitin te kan nun, kan tikcu hmandan, kan khawruah, kan tongkam, kan tuahmi le tuanmi pawl hi midang in an sim ruangah siloin kanmah rori in ka hmuhsuakmi, a tha asi, ka hrangah a thabik ka tuah thei mi, isersiamtu ka Pathian in tuahter iduhmi ka tuah asi tiah fiang zetin kan theihmi tuah ding kan si. Steve Job in a simmi cu “ka no lai ihsin nuam ka ti zetmi ka tuan ngah ih mi vantha ka asi” ati. Mi zokhal a tuanmi nuam ati lo ahcun a hlawhtling dah lo ding. Kan tuahmi hi nuam ti zetin kanmai tuah dingmi Pathian in in pekmi in sersiamsan asi tiah fiang zet in kan tuah dingmi asi.\n5) Na nitin nun hi a netnak ni vekin nung aw “Live as your last day”\n“Zingtin te thlalangah ka zoh aw aw ih tuisun ah ka tuah dingmi cu leitlun nun netabik ni ah ka tuah duhmi asi maw?” tiah ka sut aw theu, ati. Zingtinte na nun na zoh awk sal tikah tuisun ah na tuahmi kha na leitlun nunsung na tuah dingmi, na nineta bik ah na tuah duhmi asilo asi ahcun na thleng a tul tinak asi. Cumi hrangah midang in an lo thlengsak ding tiah ruahsannak neih ding asiloih nangmah rori in ziangtin na thleng ding timi hawl ding na si. Na khawruahmi, na tongkam, na tuahmi, mi na biakdan, na hmuh tawnmi pawl na biak dan, na tikcu hmandan pawl kha zohsal aw la, leitlunah ni neta bik nahman dingmi sisehla na tuah kel in na tuah pei maw? ti ruahnak in kan tikcu hi second pakhat te khal hlohral ter ding ka siang lo tiah Steve in a sim. Leitlun nun cu a tawi ih duhvekin kan duhzat kan tuah man lo ding. CUruangha kan lei damsungah kan tuah duhbikmi, a sunglawibik, tiah ka ruahmi hrangah tikcu sunglawi zetin hmang ding kan si sawn.\n6) Thihnak cu thleng awknak asi “Death as change agent”\nNa nunnak hi tikcu can sungah hmu thiam aw “See yourself within the context of time”. Steve cu kum 1955 ihsin 2011 leitlunah a can a hmang. Tui casiartu lakah tuihnu kum rei lo te ah leitlun a suahsan tu ding kan um ding. Thih hi tihding asilo ih nun hmansual hi tih anung sawn. Nun hman sual tikah leitlun midang hrangah siatsuahtu ah kan cang ih kan thihhnu ah hell ramah tikcu kan hmang ding fawn. Thihnak cu kum upa pawl leitlun ihsin a dawisuak ih mino thatha, thangthar a suahter asi. Cuticun leitlun milai thuanthu cu Zesu a ratsal hlanah herliam, thleng aw rero dingmi asi vekin hi leitlun nun sungah na tuah mi in na thih nu ah ziangvek thiltha midang in an run hmang ding, na lehhnu minung pawl hrangah ziangvek thiltha na tanta ding? Na thih hnu ah khui tawk na feh ding? A thupi sawn mi cuthihnak hnakin leitlun milai thuanthu tuahtha tu ding milai leitlunah an nungih caantha an hmang mi hi asi awn.\nA hnuailam ah Steve in 2005 ah Stanford University ah a thusimmi asi.\nVideo of the Commencement address. http://www.youtube.com/watch?feature=player_embedded&v=UF8uR6Z6KLc


Falam Khawpi Laili ah Inn 6 a kangral | Falam Online Media\nFalam Khawpi Laili ah Inn 6 a kangral\nJanuary 12, 2021 zinglam nazi 3 luan hrawng in Falam khawpi Laili, Laansone kiang ah meisa a kang tiah theih a si.\nPu Kiam Si inn, Pu Zaw Tun inn, Pi Mang Hlei Zing inn, Nu Pen inn, Pu Biak Vum inn, Sayama Thiam te tei’ inn 6 pawl a kaangral ih Pu Tawi tei’ inn, Pu Khaw Lian Pum tei’ dawr le uu Ciin te tei’ inn pawl an ṭhiat.\n“Zinglamri ih ka ṭhang cu ni a suak zikzo ah ka ruat. Nazi ka vun zoh cu 4 lawng a si lai. Innleng ka suak lawng ah meisa a kang mi ka hmu. Kan inn kiangpa thawn kan va tlan lohli ih meiphal le innṭhiat in ṭan kan la. Raapthlak um nasa.”\n“A hmun kan va thleng cu meithat mawṭaw pawl khal an rak um zo. Kiangkap naivai ih um cu mei kah ding phang ah innsung bungrua ṭhin khal an rak um. Tui` kum hi Phiang kum a si ruangah hivek vanduainak a suak khal si pei maw ti`n u pa pawl in an rel phah rero” tiah Falam tluntaziin veng ih um mipakhat in FOM hnen ah a sim.\nMeisa cu meithat pawl le tualsung mi pawl in zinglam nazi 5 luan hrawng ah an phal thei ih tu hrih tiang cu mithi an um lo tiah theih a si.\n← 2020 : Falam ih Mi cuangce zohṭhimtlak pawl (2)\nFalam innkang thok dan le Sunral zat →\nFalam NLD party nehnak co dingih ṭuanvo latu Pu Nung Thawng Anka\nKalay Myo : March 28 ah Chinmi 3 tel in Mi 5 nunnak Liam + Video um sun 3\nJuly 11 – Nikhat sungah Falam ah Mithi 4 kan nei


A Tlangval Hrang Phuba La Dingin Meithal A Keng, A Meithal Parah A Tlangval Ih Hmin A Ngan – Meifar\nSeptember 20, 2021 sun nazi 12:00 hrawngah Kayah State, Dimawso ramsung ah mipi kilhimtu KPDF le ralkap pawl an doaw ciamco. An doawknak ah fala le tlangval duhdawt aw zet khal an ṭhenaw, tlangval Sai Bhone Min Thant cu doawknak tualrawn ah a thi.\nA fala Hlaing Pwint Phyu (Jan) cu zankhat sung ramlak ah mitthli thawn amahten a vakvai ih a thaizing lawngah a rualpi pawlin an hmu. Hlaing Pwint Phyu in “Sai Bhone Min Thant, hnemawknak ding ka nei nawn lo. Kan thlennak a rei hrih lo ih doawknak ahcun tel hrih hlah aw ka ti rero nan a feh cak tuk ruangah Jan khal doawknak ih telve dingin in sawm.\nKan van ava duai lawmman so, ka mithmuh rori ah mual in liamsan maw. Zankhat le zinglam sung cu tupi sungah keimahten ka vakvai. Nazi tampi sung khuathim lakah ka vakvai ih na tel nawn lo ruangah ziangtlukin ka cau, ka lungthin a kekkuai ti cu in hmu thei maw…\nZiangah in fehsan, a tha bikin ka rak lo humhim thei lo cu ka damsung in ka ngaithiam aw nawn zik lo. Kan theihawk pek ihsin kan tlanni tiang in rak humhim ih in ngaihsaknak parah ka lungawi tuk” tin a facebook cahmai ah a tarlang.\nA tlangval in mual a liamsan hnuah meithal a keng ih ralkap pawl do dingin a man zo, a meithal par khalah a tlangval ih hmin a ngan. Hlaing Pwint Phyu in “Ka U Sai, mifel le miṭha, mi bawm duh zettu in meithal kengin raldo na duh thu in sim lai ahkhan ka rak zum thei lo. In rak dil rero lai ahkhan ka rak lo leisak lo cu in ngaithiam aw maw.\nUniform kim le meithal kan nei thluh zo tin lungawi zettu ding nangmah na si nan na um nawn si lo. Tu’ah thinlung kekkuai ih meithal run kaitu cu keimah ka si zo, na lungawi maw Sai… Vanram ihsin hni siamsiten in run zoh awla aipuang zetin rak um hram aw…” tin a tarlang.\nMalaysia Ram Ah Hnenum Pakhat An Runsuak, Kum 3 Sung A Thlahlawh An Pe Lo Ih An Hrem Ṭheu


Stihl - FSA 56 Set inkl. Akku und Ladegerät (Aktionsangebot!) - / Gartentechnik / Motorsensen / Akkumotorsensen bei Josef Lennartz GmbH & Co. KG, Mönchengladbach (im Regierungsbezirk Düsseldorf)


Ralkap pawl ih thalh sal zo mi BBC journalist ih hmuh ton mi cu a nupi in a relsuak thluh sal - Falam Online Media\nRalkap pawl ih thalh sal zo mi BBC journalist ih hmuh ton mi cu a nupi in a relsuak thluh sal\nKan dung zarh lam ih kaihkhih tuar BBC Burmese journalist Aung Thura cu ralkap pawl in March 22 zing ah an thlah sal nan thinlung lam khalin siseh tisa/thazang zawng khalin a caurau zet tiah a nupi Aye Phyu in a ti.\n“It lo sing loin zaan thum rori thu an sut. A taksa ahcun hremnak hliamhma tivek cu ka hmu lo nan tisa zawng khalin siseh a thinlung lam khal a caurau zet ih hahdam in a cawl hnu ah medical check-up nei ṭul ding” tiah Aung Thura nupi Aye Phyu cun a sim.\nBBC Burmese journalist Aung Thura held in Myanmar https://t.co/jFbEwR22K7\nAung Thura cu kaihkhih tuar NLD milai Win Htein thuṭhen zung ih an suah ni ah thuthang la ding in a va feh nakah ralkap pawl in an kai mi a siih amah rual ah Mizzima journalist Than Htike Aung khal an kai cih ve. Asinan, Than Htike Aung cu atutiang ralkap kut ah a um lai.\nKaihkhih a si lai ih thu an sut mi cu Civil Disobedience Movement cangvaihnak neitu pawl thawn pehtlaihawknak nan nei maw timi le Committee Representing Pyidaungsu Hluttaw sungtel pawl thawn pehtlaihnak nan nei maw ti hi a si.\nAye Phyu cun “WhatsApp le Viber ih information pawl a delete man lo mi hi a poi zet. Cun, a thuhla pawl hi Facebook ah duhduh in thlah lo dingin in sim” tiah a ti.\nBBC journalist released after being kept awake for three nights and interrogated about links to CDM\nAung Thura did not have visible injuries but was ‘traumatized badly’ and exhausted by the ordeal. #WhatsHappeningInMyanmar https://t.co/wMHUIR4EXc pic.twitter.com/W2uMpWqY1u\n— Myanmar Now (@Myanmar_Now_Eng) March 22, 2021\nAung Thura cu ralkap pawl in thu tiam hminkhennak an neiter hnu lawng ah an thlah sal mi a si ih ziangvek thutiamnak a nei timi cu a nupi Aye Phyu in a rel tel lo.\nDetained Journalists Information Myanmar facebook group ih tarlangmi vek a si le kawl ralkap pawl in rampi thuneihnak an la hnu, March 21 tiangah ralkap pawl in Journalists 43 an kai/kaitum zo.\nCumi lakah minung 24 an thlah sal zo ih mi 10 pawl cu pukmah 505a thawn an khing tiah Myanmar Now in a ngan.\nMyanmar coup: Detained BBC journalist Aung Thura released https://t.co/BfrUGOg7Gi\n— BBC Asia (@BBCNewsAsia) March 22, 2021\n← Myanmar Foreign Minister Zin Mar Aung le CM Pu Zoramthanga an tongaw\nRalkap porter dir ṭih ah le humhimnak hawl in Yangon suahsantu Tingteel an luan zo →


USDP Party In Nitin Thuthang Suah Ding - Chinland Today Media\nJanuary 19, 2013 11:35 am·0 comments\nNAYPIDAW: Kawlram uknak ih thuneitu Union Solidarity and Development Party (USDP) cun, anmai party thawi pehparmi nitin thuthangca an suah tum thu party vice chairman Htay Oo cun Irrawady thuthang ah asim.\n“Kawlram sung ah, April 1 ihsin private thuthangca zalen zet ih suah thei asi ni ihsin, USDP party khal in nitin thuthang kan suah ve ding. Cumi hrangah thil tawlrel tul ummi pawl cu tu ah kan tawlrel rero lai asi. Thuthang suah ti mi hi a harlo nan, mipi in ziangvek thuthang an duh, ziangvek kan suah ding timi lawng ah te a harzet. Curuangah kan theitawk in tanlak cu kan tum asi” ti in Htay Oo cun a sim.\nNLD party khal in, zarhtin an suahmi an thuthangca D-Wave cu, zarhtin silo in, nitin suah an tum ve thu theih asi. USDP hin an party dinpek ah mi pakhat Ks. 1000 an rak khawng dah ih, cumi thuthawn pehpar khal in Htay Oo cun, “ Kan ramsung ah, member million khat kannei ih, kan zaten member luhnak kan pe asi ah cun kan party in paisa billion khat kan nei ding tinak asi mai. Cumi cu bank ah kan ret ih, party ih thiltul hrangah kan hmang vivo ding asi” ti in a sim bet.\nRamdang Thuthang Lakhawmtu Kawlram Ah Lut Thei Thlang Ding\nKachin Ram Ih Kahawknak Tawp Ding\nRamsung Harsazual Pawl Bawmnak Um Ding


Indonesia Christian Cu Youtube Ih A Video Ruangah Kum 10 Sung Thawngtla Dingin A Thu An Ṭhencat – Meifar\nIndonesia mipa Muhammad Kace cu Muslim innsang ihsin thanglian a si, 2014 kum rundamnak a co ih Christian ah a lut. YouTube ah Muslim sakhua ṭhahlonak thu pawl a tarlang ṭheu ruangah taza an cuai ih an kai hnuah kum 10 sung thawngtla dingin a thu an ṭhencat.\nMuhammad Kace in, “Muhammad hi Pathian ih theihmi a si lo, a dungthluntu pawl lawngin an thei. A dungthluntu pawl cu khuasia hlir an si” a ti cu an ngaih lo tuk. Thawnginn sung khalah vuak le velh a tong, palik tlawngta in nasa zetin arak vel ciamco.\nPalik thawngtla cu eiruknak ruangih thawngtla a si. Indonesia tlangval Yahya Waloni khal Christian sakhua ihsin Muslim sakhua ah a lut ih Christian sakhua cu a relsia ṭheu, Muhammad Kace vekin a cangvai.\nChristian sakhua a dokalh tuk ruangah palik pawlin an kai ih thla 5 sung lawng thawngtla dingin a thu an ṭhencat ih Kace lawyer in sakhua thleidannak a si a ti. Indonesia ram cu Muslim rampi pakhat a si ih an sakhua dodaltu cu hremnak phunphun an pe ṭheu.


An Urthat Mi Kinma Pitar Le Putar Hrang Thlahnak Caanserh An Tuah Thei Hrih Lo – Meifar\nJune 15, 2021 ah ralkap in Magway Division, Kinma khuasen ih inn zaten an urkang thluh ih an khua cu vutcam ah a cang. Khuasung mipi pawl cu sahimnak hawlin ramlak ah an rak tlanlut man.\nTlansuak ve thei lo putar le pitar U Mya Maung (kum 85) le Daw Kyi Hmein (kum 83) cu inn ah an rak um ih ralkap pawlin an inn thawn an ur that. U Mya Maung cu a damlo ruangah lam a leng thei lo, ihkhun ah a it ringring.\nA nupi Daw Kyi Hmein khal a keruh a kiak zo ih ṭhaten a vaksuak thei lo. An tupa in “Ka pi ih ke cu kan tuamhlawm rero lai ih muang teten cun a feh thei. Inn cu lenglam ihsin kan kalh lo, ka pi in ka pu damlo a tlansan thei lo a si bik. Ka pi ruhro cu ka pu kiangah arak um lo, ka pu kang rero cu meisa a mit tumnak ah a kang that ve a si ding” a ti.\nDaw Kyi Hmein in a pasal le an inn kang rero cu tidai thawn thelhmit tum in tidai a khai ti an tikhur ih a thil ret mi ihsin an theithei, asinan pitar damcak lo a si ruangah thelhmit thei loin a duhdawtmi a pasal kiangah mual a liam ve.\nAn ruhro pawl cu an la ih an urkang zo, asinan an sakhua dan vekin thlahnak caanserh cu an nei thei hrih lo. An khua kiangkap ah ralkap pawl an hrang tuk lai ruangah zianghman an tuah thei hrih lo.\nKhuasung mi pakhat in “Ka pilepu vuinak caanserh zianghman kan tuah thei hrih lo, boruak khal a dai hrih lo. Ramlak ih tlan khuasung mi pawl khal an ra kir ngam hrih lo. Ziang tikah ralkap pawl an rasal ding, an ra urkang sal ding ti an phang ruangah khua ah an kir ngam hrih lo” a ti.\nKalay PDF In Ralkap Pawl An Rak Bawh Ih An Kahnak Ah Mithi Le Hliamtuar An Tam


Ek-inn hnakih Let 7 tam in na Smartphone a baal sawn | Falam Online Media\nJune 12, 2020 June 12, 2020 admin\t0 Comments Science, Theihkaunak\nCokaa, ek-inn, cabuai, ihkhun le rawl ei phah tiang ih kan hman ṭheu mi Hand-phone cu Ek-inn hnak ih let 7 tam ih a bal zia, University of Arizona mifimthaim pawl in an hmusauk.\nTulai leitlun ram tinkim ih buaipi mi Covid – 19 ruangah kan kiangkap thianghlim zetih thianfai a ṭul zia le sanitizer lole tu le tu kut kholh nakih ṭhatzia kan zir suak.\nNa zum hnakin na kut a bal\nAsinan thianghlim takih kan tuahaw ṭheh veten kan cuh hmaisabik cu nathrik le bacteria pawl ih tualrawn a si mi Smartphone a siih kan harhdamnak hrangih ṭihnung zetmi thil pakhat a si.\n“minung taksa ih nat lut olbiknak cu kan kaa, mit le hnarkua hi a si. Kan lengvak sukso nakih kan hman ringring mi bus, taxi, rawldawr menu, paisa tipawl cu mibur ih hman mi a siih natnak phunkim le bacteria ih khat mi a si.\nMipi hmantawm mi thilri par ah hmuhtheihlo nathrik a tam cuang\nCu pawl kan dai/thamnak kut thawn kan phone kan tham tikah mit hmuh theihlo natnak tam zet a rak kai. Cuih natnak ih khatmi smartphone cu taksa sungih nathrik lutolnakbik kan kaa le hnar kua kiang ah retin mi kan biak tikah kan taksa sung ah nathrik pawl cu an lut thluh” tiin hrahdamnak lamih fimthiam mi pakhat cun a sim.\nBal ih khatmi phone cu rettahrat in kut kan khawlh ih kan ṭheh veten phone kan hmang lala tikah kan kutkhawl cu san neilo vekah a cang ih hih natnak ih khat mi kan phone cu ziangtin kan thianfai pei?\n1. Phone kan lei tikih a tel ṭheumi puan paate hmangin hnawtfai ringring aw.\n2. Isopropyl rubbing alcohol hmangin hnawtfai ṭheu aw.\n3. Tidai hmangin hnawt ṭheu aw.\n4. Hnacoihnak patpar hmangaw.\n5. Kuthruh bunin hmangaw.\nAsinan kan theihṭulmi cu phone model kan hman mi a bangaw cio hai lo ih tidai ngam le ngamlo an um. Tulai smartphone suakthar tamsawn cun tidai an ngam nan Apple cun iPhone hmang pawl hnen ah a tii mi hmang ih kholh lo dingin forhfialnak a nei ih a model ih zir in thianfai daanding ca a suah.\nMotorola khalin phone ih telcihmi microfiber puan paate ah tidai mal te ciar terih kholhfai dingin a customer pawl hnenah a sim ih Google khalin a ṭul ahcun nitin kan hmang ṭheu mi satpia hmang khal ih kholh dingin Google’s Pixel phone hmang pawl hnen ah thu a than.\nTidai ngamlo smartphone hmang pawl hrang ahcun Lysol cleaning product hmang hi a poi zum a um lo. Lysol company thehlarnak vek a si le an product hmang in smartphones, tablets le remote controls pawl kholh a theih ti a siih a tlun lam ih kan ngan mi vekin nathrik phunphun le bacteria pawl ih tualrawn a simi na smartphone na kholhfai a si le phone ih a kai theimi natnak lak ihsin na humhimaw thei ding.\n← Caronavirus update a zoh nakin kum 30 sung a mangsuak thei lomi a nu le a suahnak khua mang suak sal\nInnsangPa in a Nupi Fanau hnakin Vuui a hril sawn →\nAlien nunnak nei mi NEH hawl dingin Mars Leisen par ah Motor le Helicopter an thlah


Piahra Te Na Hleiter Thei Maw? - Chinland Today Media\nDecember 26, 2009 8:03 pm·0 comments\nMi lungawi si na duh ahcun mi farah va zaangfah aw;\nmidang hmuhsuam cu sualnak a si. – Thufim 14:21\nAmity Shlaes in a cabu “Hngilhsanmi Pa (The Forgotten Man)” timi sungah US ih pursum leilawnnak tlaksiazettlai caan ih mi tampi nuntu khawsak daan pawl thukzet le theih hiarza in a ngan. Cumi “Hngilhsanmi Pa” cabu a ngansannak cu hnattuannak ihsin an suahmi siar cawk lo minung pawl thu a si.\nTlaksiazetlai caan ih thil umtu daan fiangzet ih langternak hla fing khat phuahmi a um: “Daihnak le sunlawinak thawn a khatmi inn ka sak rero ti’n an sim ttheu. Sanghlom zakhatte ngah ding men ah ziangah ka daansi ve? Tlangleng zin ka tuahmi ah tlangleng an tlan, san tiluan manzet ih tuahmi a si. A hlan ah tlangleng zin ka tuah, atu ah tuah ttheh a si zo, piahra te na hleiter thei maw?”\nHih hla in nunkhuasak a tlaksiatnak ruangih hnattuan zuamzet nain hnattuan ngah nawn lo pawl ih nun a thlengh siatsak thu in theihter saal. Cuvek caan ah kan tuahsak theimi pawl va tuahsak ding kan si.\nGalaiti 2 sungah Paul le Barnabas in mifarah pawl hngilh lo ding le thuthangttha sim dingah in fial (c. 10). Paul in thuthangttha sim le mi tlasam pawl bomnak pek dingah thazaang a pek (Tirh. 11:29-30; 1Korin. 16:1-3).\nSumpailam harsazetlai caan ah thlaraulam le taksalam ih mi harsa pawl hnenah duhdawtnak thawn bawm ding kan si. Paisa piahra cun tulai ah zianghman a tithei nawn lo nain tirhsiannak thinlung cun a ti thei.\nKhuitawk khal ih mi farah le tlasam pawl,\nPathian ih duhdawtmi le zawnruahmi an si;\nAsinan beidong in an um ringring,\nA duhdawtnak kan hlawm ve lo ahcun.\nThinlung hrangih cangvainak tthabik cu\ntangdor te’n midang bawm ih tundin khi a si.


CNO/CNDF thawn pehparmi thuthang diklo simfiahnak - Falam Online Media\nCNO/CNDF thawn pehparmi thuthang diklo simfiahnak\nFebruary 7, 2022 admin\t0 Comments\nAtufang Chinram hriamkai karlak boruak sosang tertu Moses Kim Tuang holh thu thawn pehparin thuthang diklo tamzet a suak.\nAmah hi ZPCC (Zomi Political Coorrdination Committee) sungtel a si ih, 2021, November 29 ah ca poimawh (Zogam Charter) phurin Kalay ihsin Tedim lam a pan lai ah a hlo ti a si.\nA hloh thu ah Chinram Hriamkai ṭangrual “CJDC” sungtel a si mi hriamkai pawl in an kai ih an hrem hnu ah a nunnak an ti cem tiah ZPCC le hriamkai ZRA kopawin January 6 ah puhmawh awknak ca an suah.\nCumi ca an suah hnu reilo ah kan dungkum ih Chin National Organization in doawkthu an phuang ih tarlang cihmi zuk pakhat cu online ah tumtah neiin an thlah ih, zuk sung ih dunglamhoi hnipuan pangai hruhtu cu “Moses Kim Tuang” a si ti`n January 6 ih ZPCC le hriamkai ZRA thusuah thawn an tarlang tlang.\n“Moses Kim Tuang” thattu tiih puhmi CJDC sungtel hriamkai pawl lakah CNO/CNDF hmin cu an tarlang tel lo nan CJDC sungtel pakhat a si ve mi CNO/CNDF zuk pawl an tarlang sak dan ah, an nih khalin an theihpi ko ding tiphun in thuthang diklo hmutu/zumtu pawl in an rak ruat thei. Cuti a si tikah puhawknak zuk tarlangmi cu thupi zetah a cang.\nTongsan Media Group Inc. timi phei cun cuih zuk le mithat puhawknak thusuah cu an tarlang kop ih, laknak Hram cu Zomi Political Coorrdination Committee tiah an tarlang. Bulpak ih tarlang mi khal FB cahmai ah hmuh ding a tam ih a malh zotu khal an um.\nNan, atak ahcun CNO/CNDF zuk an tarlang sawngmi zuk sungih “Moses Kim Tuang” an timi cu thil cang thei lo lawlaw a si.\nAsancu, cuih zuk cu 2021, November 17 ih tarlangmi a si ih Moses Kim Tuang a hlo an ti cu 2021, November 29 ah a si. A hloh hlanpi ih zukmi sungta cu Moses Kim Tuang a si an ti. Cuhleiah CNO/CNDF ṭuanvonei mipakhat khalin Moses Kim Tuang a si lo thu a nemhnget ih a hloh thu khal cipciarin kan theihpi lo a ti.\nNovember 17 ih CNO/CNDF thusuah kimciang zoh na duh le hinah hmet ….. Thusuah\n← CNDF ralkap Salai Lal Tan Pi in ram le miphun hrang nunnak hlan\nKalay peng doawknak ah SAC ralhraang tuar na →\nKa fahniang cu “A Ram Hrang Ah Nun A Hlan Ram Dai Ah”\nMay 28, 2021 Ni Hnem Sung 0\nZRO/ZRA cu Min Aung Hlaing lamṭang Ralhraang an si ti`n official in an phuang


Tuluk – Kawlram ih Sumhrambur A ṭumsuk | VCTH\nHome » Pursum » Tuluk – Kawlram ih Sumhrambur A ṭumsuk\nBy vcth on June 5, 2013.\n2012 ihsin cu Tuluk acozah pi siseh, private company pawl siseh Kawlram ih sumhram burnak (investment) cu a ṭum sutsi. Kawlram cu ralkap cozah san ah nitlaknak ram pawl in pursum leilawn an rak kham, sanction an tuah, ruangah Tuluk ram cu NiangNganZi le Sipuazi ih a rualpi ṭhabik a rak si. Nan 2011 Kawlram uk-awdaan a thleng hnu in cu Pu Thein Sein cozah in Tuluk rinsan tuk nawn lo in Nitlaknak ram pawl thawn pursum leilawnnak tuah in rampi a hruai sawn.\nTuluk in $3.7 Billion sumhram a burmi, Myitsone Dam, tla 2011 ah phit a si. Cuvek thotho in Copper Mine project, Billion ziang maw zat, sumhram an but mi tla tu colhter an si. 2012 in 2013 March tiang Tuluk company pawl Kawlram ih an sumhrambur hi $407 million a siih, a tuhlan kum 2011 ahcun $4.35 Billion a siih, 2010 ahcun $8.27 billion a rak si.


Thai Siangpahrang ruakvuinak ah Myanmar President feh ve | VCTH\nHome » Thuthang » Leitlun Thuthang » Thai Siangpahrang ruakvuinak ah Myanmar President feh ve\nMyanmar rampi President U Htin Kyaw le a nupi Daw Susu Lwin cu October 26 ih Thai siangpahrang bawipa ih ruakvuinak ah an va tel ve tiah theih a si.\nThai Siangpahrang Bhumibol Adulyadej ih ruak cu Thailand caan zaanlam nazi 5:00 ah mei ur in vui liam a si.\nHi ruakvuinak ASEAN ih ram hruaitu pawl, leitlum hmun dangdang ih lalhrin pawl, hruaitu pawl tla in an telpi.\nSiangpahrang Bhumibol Adulyadej cu Siangpahrang si in Thailand ram cu kum 70 le ni 126 ram a uk hnu ah October 13, 2016 ah a nunnak a cem. Leitlun siangpahrang pawl lakah a reibik ram uktu a si.\nSiangpahrang Bhumibol Adulyadej cu 5 December 1927 ah Mount Auburn Hospital Cambridge, Massachusetts ah a suak.\nBhumibol cu a pa Harvard in tlawng a theh kum, 1928, ah Thailand ah an tlung sal. Kum 2 a ti ah a pa in a tasan. Bhumibol ih a pa, Mahidol Songkla, cu Siangpahrang Chulalongkorn ih fapa a si.\nBhumibol cu a pa a thih hnu in a nu in ramkhel thu ah a telter duhlo ruangah a upa thawn Switzerland ah a vai pi.\nThailand Siangpahrang Rama VII cu siangpahrang sinak in a cawl ih Bhumibol ih upa Ananda Mahidol cu siangpahrang tuan dingin mipi in an dil. Ananda cu kum 10 lawng a si lai, nan a hmin men in siangpahrang a tuan ih Regency Council pawl in uknak an kai. Amah cu Switzerland ah fimthiamnak a zir. 1945 December ah 1944 Asinan Siangpahrang Ananda cu 9 June 1946, a kum 21, ah a ihnak khan ah meithal thawn kap that a si, (amah le amah a that aw maw, mi in an that ti tutiang zohman in an thei lo).\nBhumipol cu a uu thih hnu in 1946 in siangpahrang ah hriak thih a si.\nSiangpahrang dang vek silo in Bhumipol cu rammi a duhdawt zettu a si. Rammi farah harsa hrang ah heh le chet tin ti thei tawkin hna a tuan. Siangpahrang a sinan niling le ruahsur lakah rammi hrangah hna a tuan. Cutiih a zuamnak ruangah Thailand ram cu South East Asia lawngah silo in Asia ram ih theihmi ram pakhat ah a cang.\nSiangpahrang Bhumibol Adulyadej cu mipi hrangah nasa zetin a zuam vekin mipi tla in an duhdawt zet. Thai mi tampi cun pathian fate zoh in an zoh, an upat, an duhdawt.


The Dalai Lama´s Little Book of Wisdom (?)\nThe Dalai Lama`s Little Book of Wisdom (?)\nThe Dalai Lama´s Little Book of Wisdom als eBook Download von His Holiness the Dalai Lama (?)\nposter pippi langstrumpf krapivnitsa


BA Thang (Salai) le VCTH Camkhat | VCTH\nHome » Interview » BA Thang (Salai) le VCTH Camkhat\nGFYO ih sungtuan 2 le Falam Youth Conference cangsuak ding in calsuang ih hma a laktu BA Thang (Salai) cu VCTH in FYC thu mallai suhtonnak kan nei a si.\nV – VCTH hmin in cibai kan lo buk. Hmaisabik ah hmeltheihternak malten?\nBAT – Kei cu Falam Peng, K. Haimual khuami Salai Ram Ling Hmung le Tamu Peng, Phailen Khuami Mai Hling Za Lam te ih fapa upabik ka si. Falam ah ka suak ih Rangoon ah ka thanglian. Yangon Institute of Economics ah 2nd year tiang tlawng ka rak kai dah. Thailand ah tla kum tawkfang ka um dah ih, tuhi Europe lam ah ka um.\nV – FYC ih a tawthoktu le cangsuak ding in hma a lak biktu pakhat na siih, ziang in hi conference tuah suak ding in a lo lungtho ter (inspire).\nBAT – 2008 April thla ah Chin Literature and Culture Committee (Universities-Myanmar) ih Seminar Falam ah kan tuah ih, cumi Seminar hrang sumpai ngah dingin cangvaitu pakhat dinhmun in Thailand ihsin tlungin ka va kai dah. Cumi lai ihsin himi vek tuah thei dingin ka rak ruat dah. Asinan, thuhla a phunphun ruangah kei tla ka rak cangvai thiam lo.\n2013 kum thok ah- GFYO sungah thu ka bur ih in lungkim pi cio ih kan ṭang tlang mi a si. Ahleice in kanmah sungah (mino le mino, upa le mino) networking le hmeltheiawknak kan nei a mal zet ih, tu vek occasion kan tuah lawngah pakhat le pakhat kan thei aw vivo ding tiah ruahsannak kan nei. Pakhat le pakhat tanyawzin kan nei dingin hmuton-awnak kan nei tam a ṭul si pei cu. 🙂\nV – FYC hrang timtuahnak ih harsaknak nan tonmi pawl in sim thei pei maw?\nBAT – 2013 hi kan hrangah Bad Year a si ti sehla a sual tuk lo men ding. Saikhumphai thuhla, Zalai khua, Lianrih khua le Falam ih leimin, Kalay ah tilian pawl thawn 2013 hi kan bad year a rak si deuh hmang. Siih, mipi telnak le kan duh mi a si fawn ih, sumpai lam ah thinphannak tete kan rak nei. Asinan, tu ah thaten kan ṭheh suak thei ih lungawi a um zet. Cule, Steering Committee ah tla a lengih thei aw cia dah lomi kan tam nan, kan remcang zet. Pathian zarah kha-tin harsatnak pi kan tong lemlo.\nV – Tuiṭum FYC ih hlawknak na hmuhmi pawl?\nBAT – Minimum in kan sim sehla, tuvek mino (300) lai hmunkhat ah tongawk theimi hrimhrim hi a man tuk zo tiah ka ruat. Hmunkhat te ah ni (5) sung hitin kan pawlkom aw theimi hrimhrim lungawi a um zet. Hlawknak lam in tile- Falam Youth Network (FYN) tiah ramsung, ramleng in networking body pakhat kan tuahsuak thei. Falam Medical Family (FMF) timi te tla himi ih a rah pakhat a si.\nYoung star tampi kan hmu thei. Ram le miphun hrangah hnaṭuan duhtu tla a tam sinsin in ka hmu. Ka hrangah- ‘Love is Time’ a siih, kan duhdawt mi minung siseh, miphun siseh, khua le ram siseh kan duhdawt ahcun caan kan pek cuang ding. Cunah, a hlan hnakin an Love is Time deuhtu a tam cuang ding tiah ka zum. Chatting lam ihsin “U BA, ziang kan tuah bet pei?“ tiah in suttu a tam deuh cuang. Khami momentum pawl kha thi lo dingin kan tuah sak cu a ṭul.\nUpa le mino karlak ah tla link pakhat kan nei thei. Kan poinak bik pakhat hi- Generation Gap le pakhat le pakhat kan zum ngaingai lomi a si. Tuiṭum ah kan MP hrekkhat tla cu program pawl ah thatho zetin in telpi ih lungawi a um zet. MP Pakhat tla cu Hakha ah meeting a nei ih riak ding asinan, a rak tlung sal ih kanmah hnen sawn ah in rak telpi.\nCrown Education pawl ih in hlawmmi ramleng tlawngkai dan pawl, timtuah dan pawl tla in thathnempi zet. A lecture caan cem zo nan, a kiangah mino tampi va to in thu an sutmi pawl ka hmu ih ka lungawi ngaingai. An tlawngah paisa pek ṭul lo in, mi (5) lai cu thaten kan lo train sak ding ti kan relmi tla a um. CYO-Falam pawl in rak ngaihtuah dingin kan rel. Anmah tla an phur zet ih, a hran te in Kalay ah Workshop pakhat tuah bet an duh.\nCule, thuzirhtu pakhat a simi- Blogger Nyi Lynn Seck ih simmi ruahnak tha pakhat tla cu tu GFYO sungah kan GS, Salai Rih Lian ih hohanak in committee pakhat kan din ih, kan cangvai thlang ding.\nV – Hmailam ah hi Conference tuah bet vivo nan tum maw?\nBAT – FYC ih Statement kan suahmi ih no. 1 nak ah “Hih Conference hi- Mino pawl pakhat le pakhat karlak ah a tul tukmi le in thathnempi tiah kan hmu ih tuah bet vivo ding” timi te a tel. Kan tuah bet ko ding.\nV – Mipi hnen ih thucah duhmi?\nBAT – FYC Report tla ka ngan ve rero ih ṭheh zik te thlang. Himi Conference cangsuak dingin sumpai in siseh, thlacamnak in siseh, thazang thawn siseh a phunphun in in tanpitu nan zate tlun ah tampi kan lung a awi. Himi FYC hi kan goal a siloin, kan starting point lawng a si sawn ih, ṭanpi thazang peknak tampi a ṭul. Hmailam ah tla tu vekin hnaṭuan tlang thei dingin kan zuam cio pei.\n3 Responses to BA Thang (Salai) le VCTH Camkhat\nLianlian January 22, 2014 at 11:33 am\nUpa pawl hmun nan pek thiam ih lungawi a um ngai.\nKumtin tuah thei uhla, a tha sinsin ding.\nHenry January 22, 2014 at 12:05 pm\nKa Rual… Na ti tha tuk..


Burma Ram Feh Dan Ding Part 93 - Chinland Today Media\nBurma Ram Feh Dan Ding Part 93\nPresident le Prime Minister pawl ih thusim hi a rin tlak maw?\n1986 kum kha Mizoram ih MNF le India a cozah pawl ih an kahawk an titawp kum a si ih,cumi run lawmpi ding in khalai ih Prime Minister Rajiv Gandhi cu Aizawl ah a ra .Kan rak hmuak nasa.Press mi ka si vek in Tuirial airfield ah ka tel ve thei ih,Rajiv,Sonia le an fate 2 ih thla tla ka zuk ih tu tiang ka album ah a um.Khami tum ih kan rak hmuah dan kha lehhnu ih hlasak thiam Ruut Mawi an hmuah dan thawn khui a thupi deuh ke ti ka thei lo.\nKa sim duhmi sawn cu hihi a si.Kha tawk ah Rajiv Gandhi khan Aizawl khawpi laifang ih um Assam Rifle hi kan lo thawn sak ding ti in mipi 15,000 hmaiah a sim.PM Rajiv ih tong nanana cu an run ti ngai ngai ding ti in ka rak zum zet.AR hmun hi Mizo mipi in an secretariat ( minister pawl ih zung ) ti vek sak nak ah an duh zet.Hrilawk zik pawl ah party pawl in kan ngah le AR kan thawn ding an ti theu.Tu kum 27 lai a rei leh zo vi,AR cu an thawn ta lo.\n1998 ah khan MNF pawl an tling ih a cozah an tuan.Hrilawk hlan ih an thutum pakhat cu kan tlin le AR kan thawn ding ti a si.Kei le khami hlan kum 12 ih Rajiv Gandhi ih thutiam an ti suak lo rak thei keu keu cun MNF pawl hin an ti lo ding,an ti thei lo ding ti cu ka thei nasa.Ka Hnehtu daily editorial ahMNF in a thawn thei lo ding ka ti ngam lo.Hitin ka ngan.AR field thawn hi kum 2 khal ah a si thei,kum 20 hnu khal ah a si thei.Himi thawn hlan khal ah tui MNF a cozah hin Aizawl Treasury sq. le Dawrpi Bungkawn kar lak hi AR officer pawl thawn relkhawm sehla,feet 6 tal cu zin a kau tir thei ding ka ti.Tu ah 1998 ihsin kum 15 tlun a rei leh zo,AR zo hma in an thawn thei lo,ka thuron lamzin ti kauh tal tum seh la a tha zet nan fam teh.\n2008 Mizoram hrilawk ah khan PM Manmohan Singh le Sonia Gandhi pawl in Aizawl ah Congress nan hril le New Land Use Policy ih sin Congres vote tu pawl cu Rs.ting 1 ciar kan lo pe ding an ti.Congress cu an tling ko.Malte lai cu sum an pe ko.A si nan khami pawl kha Central a cozah ihsin a dang ten an ngahmi sung ihsin si lovin acozah Dept. pawl ih development hrang ih hman ding sum an sawk khawm ruang ah kan dung kum 5 sung ah a cozah hna tuan pawl in an hlawh dik tei an hmuah thei lo tawk a tam pi ih,cui tlunah Mizoram ih thanso nak in an tuar phah a si.Prime Minister rori ih thusim a si nan cu tluk in a rin tlak ta lo.\nKan ram khalah a tikcu ih zir leh an phur dan ih zir in Lairam hrang khal ah President Theih Sein pawl,Sagaing Division PM Taa Aye leh Chin Chief Minister Hung Ngai pawl in ziang ziang maw kan lo tuah sak ding an ti theu ding.Vawi tam pi ah cun hi VVIP pawl ih an sim mi hi an mah khal in a thaisun mai ah an nghilh ding ti ka zum.\nCui ruang ah cun Parliament ih pass mi le Cabinet ih rel rori mi pawl hman an ti leh lo theu nak khawvel ah kan President le kan prime minister pawl ih thu sim a paing hi a rin tlak lem lo a si ti hi kan run ngan duh a si e.


DWM055WDBDanby Danby 1.7 cu. ft. Washing Machine WHITE - Clark Appliances\nModel No: DWM055WDB


Jesuh Huham in A Thlengh - Chinland Today Media\nFebruary 22, 2012 1:14 am·0 comments\nKhawsia ih polhmi pawl kha Jesuh hnenah an ratpi. A ttong kamkhat in khuavang pawl cu a dawi ih minaa pawl cu a damter ttheh. Hiti ih a tuahnak cu profet Isaiah in, “Amah rori in kan natnak cu a laak ih kan damlonak pawl cu a phurhlo a si,” tiah a rak simmi kimternak dingah a si.\n–\tMatthai 8:16-17\nBible Siar Ding: 2 Korin 3\nNikhat cu Jesuh ih hmin thu thuthangtha ka simlai ah mi pakhat cu electric tthuam hngauhsan in a ding mipa a um ih ka thusimmi a ngai ve. A ke parah ding thei dingah hngauhsan ding a ttul. A hnenah thu ka sut, “Na dam lo maw?” ti’n. A kut i hun hmuh ih a coat aangki sungih a kenmi ngun kutkaih thawn tuahmi thunkawng naamte a keng. A simmi cu a hnen ihsin tlaansuaktu rin-um lo a nupi that dingin a feh rero laifang a si. Jesuh hmin ih huham thu sermon ka ngai ngah tikah cumi lamzin ah ka feh peh thei nawn lo. Zohman bawmtu nei lo bom ttulzet vekin ka thei aw, a ti. Cutikah kei in, “Na khukbil aw,” ka ti ih kutsuang in thla ka camsak. Cutawk hmun ahcun mipi cu dung le hmai in an heel ciamco, cupa cun rundamnak a co tariai.\nKan inn ah ka hruai ih hnipuan sinfen thar ka hrukter. Cumi pa ih nunnak sungah Pathian ih hman theih dingmi thil ka hmu. A thaizing ah in simmi cu, “Pathian in ka hnenah Jesuh a phuanglang, i hmuhter. Jesuh parah ziang hmuahhmuah tthum in a um zo ti ka hmu,” ti’n a si. Paisa mallai ka coih ih a reihlan ah mangbangza inn mawite a nei thei saal. Rin-um lo a nupi cu mipa dang thawn an um nain a ngaidam. A va leem ih a hnenah a hruaikir saal. A hlanih huat awknak le raal awknak dinhmun cu duhdawtnak ih huham in a thlenghsak thluh zo. Pathian in cumi pa cu a thlennak hmunkip ah thuthangtha simtu ah a hmang. Hmuntin ah Jesuh hmin in huham cahnak a nei. Pathian cun a besiazet zomi khal a rundam thei a si. “Atu le kumkhua in Amah ih sungin Pathian a pantu pawl cu a rundam thei a si; ziangahtile kumkhua ih a nun ruangah Pathian hnenah a dilsak ringring” (Hebru 7:25).\nA dang mangbangza tidamnak pakhat cu Stockholm ih thuthangtha ka simlai ah a cang. Minaa tuamhlawm thei lo pawl ret khawmnak inn pakhat a um ih cutawk sungih taa minaa pakhat cu pumkhawmnak hmun ah an ratpi. Amah cu thahri nat nei a si ih a taksa a thir a hnin aw ringring. Mi thawngthum hmai ah mi pahnih ih bomnak in an hun hruai. Jesuh hmin in hriak ka culh tikah Pathian ih huham cu a parah a rung thleng. Ka kut in ka vun tonghtham le vete’n a kianghrol a hlon ih Jesuh hmin in kekal ih feh a thok cih. Cuti’n inn tumpi sung heel in mipi mit-hmuh rori ah a feh rero.\nKan Pathian in ti thei lo a nei lo. Na zum ngam ahcun ziangkim a tuah thei.


Chin Standard Bible Lehdan Thuhla Tawi | The Chin TImes\nChin Standard Bible Lehdan Thuhla Tawi\nA Hmin: Kan Falam ṭawng in Bible a um phah rero thlang tikah, Bible hmin kan pek lo ah cun cu paih Bible, kha paih Bible, cuih kawhhran Bible tivekih simawk le kawh a ṭul ding ih, hmin pakhat khat kan pek a ṭul tiah Bible Translation Committee pawl in an ruat. Cutikah a hmin ah ziang Bible kan ti pei tiah kum tawkfáng zet an ruah hnuah, hi Bible hi Greek Scholar-pawl le Hebrew scholar-pawl in ṭawngfáng pakhat hnu pakhat rori ih cek mi a si ih, Chin Writer’s Handbook (Falam Chin Grammar) vekih ngan mi a si fawn, cuihtlunah Bible câng reference siseh, footnote siseh, Bible bettu thupawl khal an um fawn ruangah a standard ve hrimhrim ko tiin, Chin Standard Bible tiih hmin pek a si.\nHi Chin Standard Bible hi Bibles International hohatnak hnuaiih leh mi a si. 2002 ihsin lehlin hna thawh a si ih, 2009 ah Thukham Thar suah a si. Bibles International cu Conservative Bible Society a si ih, Thukham Hlun Hebrew Bible Masoretic le Thukham Thar Textus Receptus/Majority hi rinsantlak a si tiah an zum ih, cumi cu lehlin a si. Kan consultant-pawl in King James Bible kan let ti ṭawngkam hman an duh lo. King James Bible ih an sirhsan mi Greek Bible kan let ti an duh. A ṭawng hrampi Hebrew Bible le Greek Bible parah ṭhumawih an cek tikah mirang Bible vekih leh mi a si lo. Kum 2010 in Thukham Hlun lehlin hna thawk a si lala. Grand Rapids ih International office nei, Bibles International (A Bible Society of Baptist Mid Mission) in Greek Scholar-pawl le Hebrew Scholar-pawl an run thlah ih, kan lehlin mi cu ṭawngfáng pakhat hnu pakhat an cek thluh. Curuangah kum hi zat kan reinak a si. Kum 2017 ah a cek khal ṭheh thluh a si nân, Bible bu vekih suak dingin format a ṭul, rĕm mi tete a um vivo. Cutin 2018 June thla lawngin a sŭtnak ding hmun Korea ram ah kuat thei a si. Read and Review Committee khal in an siar rero ih, ṭawngfáng sual um lo ding rori in siar rero a si ko nân, a sual mi a um thotho ding ti cu a fiang cia. A lettu le a cektu hi milai an si tikah dik thluh a si hrimhrim lo ding ti khal theih cia a si. A ṭha thei bik ding le a dik bik ih leh tum cu a si ko nân, a famkim hrimhrim cuang lo ding. Nan siar tikah ngansual mi ṭawngfáng nan hmuh asile, nan khawl pei ih in sim hramhram leh pei. Neta sŭtsal tikah dikten suak thei hrimhrim dingin saduh kan that.\nJehovah = Mirang Bible tam sawn in cafáng tum hlir in LORD tiih a hman mi cu Mizo Bible in LALPA tiin le Lai Bible um cia mipawl in BAWIPA tiin cafáng tum hlir in an hmang ve. Mirang Bible: Young’s Literal Translation, The Darby Bible cun Jehovah tin an hmang. World English Bible cun YAHWEH tin a hmang. King James Bible khal in Jehovah tiin hmun 7 lai te ah a hmang. Hihi Pathian bulpak hmin rori a si. Israel mipawl in Pathian bulpak hmin hi an sal ngam lo ih, Bible an siar tikah himi Pathian bulpak hmin an hmuh tinten sal ngam loin ‘Bawipa’ tiin an sal ṭheu. A Hebrew awsuah ah cun YAWEH ti hrawnghrang ih awsuah hi a si hmang. An sal dah lo ruangah a awsuah ngaingai khal hi theihfiang taktak a si lo ti a si. Judson in Kawl Bible a leh tikah Eternal God “Htawarah Phaza” tiin a let ve. ‘Kudaw’, ‘takhin’ ti menmen in a let ve lo. Hmun hrekkhat tla ah cun Jehovah ti khal in a hmang. Ṭhimnak ah Jeremiah 33:2 khalah Jehovah tin a hmang. Kan Bible leh mi in ceksaktu Hebrew Scholar-pawl le Greek Scholar-pawl in BAWIPA tiih cafáng tum hlir ih ngan men cun a siartupawl in a sullam an thei lo ding ruangah, a sinak takin hmang uh, ‘Kumkhaw Pathian’ ti maw nan duh “Jehovah” ti maw, ‘Jahweh’ ti maw tiin duh in hrilter tikah ‘Jehovah” ti hi translation team-pawl in an hril ih, cucu consultant-pawl in an nemhnget. Manipuri Bible khalin “Jehovah” tiin an hmang. A Hebrew ṭawngfáng awsuah a nai zet.\nBible Sungih Rawngbawltu Kawhnak Hmin Hrekkhat:\nMirang Bible in Apostle/Apostles tiih a hman mi kha a awsuah thlunin ‘Apostol/Apostolpawl’ tiin kan hmang. Pastor, Evangelist, Prophet tipawl kha a sullam ih let loin, a mirang awsuah le a Greek le a Hebru awsuah thlunin hman an si ruangah ‘Apostle’ ti khal hi a awsuah vekin kan hman a ṭha tiah ruatin ‘Apostol’ tiin kan hmang.‘Evangelist’ khal evangelist tiin, ‘pastor’ khal pastor tiin, ‘prophet’ khal profet tiin, elder khal elder tiin, ‘Bishop’ khal Bishop tiin, ‘Deacon/Deacons’ ti khal a awsuah thlunin ‘dikhon/dikhonpawl’ tiin kan hmang.\nBible Bu Hmin:\nDanglam deuhih kan hman mi bu khat cu Thukham Thar ih “Apostolpawlih Cangvaihnak” ti hi a si. Mirang Bible ah “The Acts of the Apostles” ti a si ih, a sullam rori vekin “Apostolpawlih Cangvaihnak” tiih kan lehnak a si. A Bible sungah le “Apostol” ti hmin ih kan hman fawn ruangah danglam deuh hman sehla, a Bible sungih kan hman vekih kan leh lo ah cun a sung thu thawn a milaw nawn fawn lo ding ruangah “Tirhthlah” tiin simaw, “A Thlah Mipawlih Tuahnak” tiin simaw kan hman lonak săn a si.\nThutlangkawmnak: Chin Standard Bible lehdan thu a tawi zawngih kan simfiangnak na siarnak in malte tal a thuhla na theihthiam ka zum. Thusuh duh nei in siseh, lungawi thu sim duh in siseh, thapek duhnak nei in siseh, thurawn pek duh in siseh a hnuaiih address ah ca in simaw, email in simaw, telephone in simaw, hmaitawn ih biakawknak in simaw in pehtlai hram uh, kan lung a awi zet ding. Chin Standard Bible na siarnak in Pathian in thu lo sim in, amah thawi naihaw sinsinnak ih lo hruaitu si hram seh.\nWebsite Cahmai ih cohlan lomi tete (cafang) an um ruangah himi Chin Standard Bible Lehdan Thuhla Tawi hi PDF in Full text in siar duhtu hrangah a hnuai ih tarlangmi ihsin na download thei.\nChin Standard Bible Lehdan Thuhla Tawi PDF Download nak\nBibles International Myanmar Society\nEmail: timothymangbims@gmail.com ; Telephone 095103980\nPrevious articleThang Tin Lian Memorial Hall Sak Ding Thu le Lailun ah Chin National Museum Sak Ding Thu\nNext articleAreihlan ah FALAM FM Radio suah a si thlang ding


Chin Ram undinsalnak ah FPTP,Kalay in Concert an tuah ding - Chinland Today Media\nNovember 7, 2015 12:55 pm·0 comments\nPansy Lakphak dawr ah thurelkhawmnak nei (zuk – Salai Lal Nun Uk)\nChin ramkulh sung tilian leimin ruangih harsa tong pawl tundin salnak ah FPTP,Kalay ih hoha nak in concert an tuah ding tiah thuthang kan ngah. Cui concert cu December zarh hnihnak ah Kalaymyo, EFC hall ah an tuah ding a si.\n!Runhimnak theh cun mi tam sawn cun an harsa nawn lo ding tin an ruat rero lai ah annih cu zero in an nunhram an thok fang. Himi concert ihsin kan mipi in tundinsalnak hi ziang tluk a thupi ti an fiang sinsin ka beisei. Nargis lai khalah runhimnak cu an tuah. A dung hnu an thlurh thei nawn lo tu tiang an harsa rero lai. Hivek dinhmun hi kan Chin mipi pawl tuar ve hlah hai seh ti ka duh! tiah Falam Phunsang Tlawngta Pawlkom, Kalay hotu Salai Van Thawng Thang in a sim.\nHi concert ah Falam, Hakha, Tedim peng ih hlasak thiam pawl le Mizo hlasak thiam pawl sawm in VCD khal an suah bet ding.\n!Tui tum concert in ting thawng khat ngah thei kan tum. Bang man kan ngahmi pawl khal fang khat hman kan kut ah tang lo in kan hlu theh ding. Kan bomnak ding pawl cu Chin ramkulh thlanglam le saklam ah zo hman ih ngaihsak hlawhlomi khaw harsa pawl kan duhsak hleice ding. Runhim lai caan ih mah le thei tawk a rak tuan rero tu pawl khal tundinsalnak ah thanzaang in pe vivo uh! tiah a sim bet.\nChin ramkulh tundinsalnak concert ah hlasak dingih an sawm dingmi pawl cu Mai Ma Kim[Me & Ma Girls], Solomon MRH, Lal Pan Dik@ Dika, Salai Israel VSL, Salai Cung Lian Thawng, Salai Van Siang Mang, Salai Billy, Salai Aa Lian, Mai Bil Sung, Thawn Kham, Thang Pa, Lalnunsanga, Zaia, Lalpanliani, Chanhimi pawl an si.\nConcert luhnak ah fee cu thawng kul, Thawng nga, thawng thum ti a si ih tundinsalnak hrang a hlu an khong ding.\n!Ruah tam lai ah lamzin, lilawn a zaten an siat theh. Tu hi khawte lamzin pawl cu motor cycle lawng feh thei fangfang in an tuah ih lilawn pawl tla lolam ten mah le khua cio in an tuah. Khaw thawn tul pawl khal anmah ten hmun an vat rero. Ei le in cu hmai kum tiang an harsa rero lai ding. An thlaphan bikmi cu tu bang in cozah bomnak ngah lo in hngilhmi men an si ding hi si! tiah Falam peng ramkulh hluttaw mee hmun No. 1 ih cuhtu Salai PP in a sim.\nChin ramkulh sungah September ni 21 tiang tilian leimin ih siatsuahmi inn 1,126 a um ih inn thawn tul inn 1,825 a um tiah Chin ramkulh cozah in cazin a suah.\nAustralia Chin Relief Committee Ih Sumpai Ngah Zo Mi


Kum 6 Sung Sam A Kholh Lo Ih Sam Tla A Nei Nawn Lo, A Sam A Ṭha Sawn – Meifar\nKum 6 Sung Sam A Kholh Lo Ih Sam Tla A Nei Nawn Lo, A Sam A Ṭha Sawn\nTlangval Nick Coetzee in kum 6 sung a sam a kholh lo ih sam tla khal anei nawn lo, ‘sam kholh lo hi a ṭha sawn’ a ti. A hlan ah Nick Coetzee ih sam hi a tla nasa thei tuk, an tlawngkai lai khalah a kor ah a sam tla pawl an bet ringring.\nTlawng an ban veten a sam tla ruangah a kor khal a thleng lohli ṭheu. Siivai phunphun in a tuamhlawm nan a sam tla cu a reh thei cuang lo. Curuangah a hman ṭheumi shampoo le conditioner pawl a hmang nawn lo, kum 6 sung a sam hi a kholh nawn lo ih sam tla khal a nei nawn lo.\nNick Coetzee in, “Kan hman ṭheumi shampoo le conditioner lakah chemicals tam zet aum ih sam pawl an siatsuah sawn. Kum 6 sung ka sam ka kholh nawn lo ih a ṭha sawn, sam tla khal ka nei nawn lo. Shampoo le conditioner pawl ka hmang nawn lo ruangah ka sam lakah pianphung oil ara suak ih ka sam hi an ṭha tuk” a ti.\nRalhrang Pawlin Kalaymyo, Natchaung Khua An Urkang


Chin Hminthang Tertu Esther Dawt Chin Sung le Benjamin Sum - The Chin Times\nNewsChin NewsMyanmar NewsThuthar\nTufang cu putar, pitar, nauhak upa tiloin Myanmar Idol ih buai a si cio. Tuihlan ah Myanmar Idol hin kan Chin mipi in rak tham banlo nan, tuiṭum cu kan Chin mipi lawng siloin Myanmar rampumhuap a hngawr rori cu si ko. Online vun bih veten Esther le Benjamin Sum ih thuhla in hmun a luah khat thluh zo.\nTuiṭum Myanmar Idol Season 4 zuamawknak ih kan Chinmi kan nau le pawl lak ihsin Esther Dawt Chin Sung le Benjamin Sum hin kan Chin hmin an thangter hleice. Kan nau le dangpawl khal an thiam lawlaw, Myanmar rampum huap zuamawknak ah Top 10 sungah Chinmi minung 3, 4 an telve timi cu a rak um dahlomi a si.\nZuamawknak an thawktir ihsin mizan (November 15, 2019) tiang zoh tikah, Judge pawlin siseh Myanmar mipi ziangmawzat khalin Esther le Benjamin tei’ pahnih hi an uar hleice. Kan Chin miphun lak ihsin hivek dinhmun a thleng theitu kan nau le pawl hi suan an um lawlaw si. Zo a thiam sawn timi khal hril anhai rori an si.\nMyanmar Idol Season 3 lai ah kan Chimi Nilen a rak telve ih Top 3 tiang a rak thleng ve. Tuiṭum zuamawknak ah hin kan Chinmi a tel an tam ruangah mipi lamin thapek dan kan thiam cu a thupi tuk lawlaw. Thapekawk dan kan thiamlo pang asile, hnam dang pawl hrangah chance ṭha tuk a rak si pang ding.\nCuruangah kan Chin hmin ṭhatertu kan nau le pahnih Esther Dawt Chin Sung le Benjamin Sum hi dirthlatu le an thanau dingih sawisel le mualphohtu siloin sawmdawl ih khaiso vivotu kan si a ṭul. An ti ṭhatcan ih lawm le pawrh a ṭhat vekin, an ti fuhlo can le an thanau can ah dinpi le thazang pekih ṭannak hin an nun a ti pitling in a ti cak sawn a si.\nAnmah pahnih hin kan Chinmi lungput alangter ih ziang dinhmun ah kan ding timi an langter. Kan nau le pahnih hi an thiam tuk lawlaw; zuamawknak ih teltu midang pawl hnak khalin an cungcuang sawn a si.\nHnamdang pawlih rak ngai nuamlo khawp le anmah VOTE le ṭan duhnak hlohphah ding khawp in aukio tuk cu a fuh ciah lo ding. Chinmi cu zate khat fang kan si kha, ṭhenaw thei kan silo, hla-aw thei khal kan si lo. Ṭanrual nakcang kan thiam ding a thupi tuk a si.\nMyanmar Idol Season 4 3rd Week Zuamawknak Video Part 1;\nPrevious articleMayweather in Manny Pacquiao Thawn Thongawksal Dan Ding Tawlrel\nNext articleKorea Lemcang le hla sak thiam Gu Hara cu a inn ah thi cia ih hmuh a si


Mizoram ah Vuak vual neh thawn thi mi Chinpa` Ruak An Sar | Falam Online Media\nDecember 28 ah Sagaing ramṭhen, Tayagone khuami Kyaw Kyaw cu kuli a hlawh nak Mizoram, Sangau khua ih Thlaam pakhat ah thi cia in a ruak an sar tiah theih a si.\nAmah hi Hakha peng, Dawng Va khuami Pu Dar Hei le Thantlang peng, Cawngthia khuami Pi Ci Pen tei` fapa a siih an sungten Kawlrawn lam ah cer ih khawsa an si tiah an tarlang.\nInnsungsang harsatnak a phunphun ruangah Kyaw Kyaw cu kuli hlawh dinhmun in Mizoram ah kum tawkmawi a um zo.\nA thih dan hi mi ih vuat that sivekin relsuak a si ih a ruak cu kum 5 lenglo a khawsanak Pu Fela ih fale pahnih in 28.12.2020 Tlawngkai nikhat zing ah Lo Thlam ah an hmu mi a si tiah kan thei.\nThuhla theiciangtui` relmi\nKyaw Kyaw le a umnak inntekpa Pu Fela le a fa pahnih cu Lo an feh ih 27.12.2020 zaanlam ah tluntim an tuah.\nKyawKyaw cun “ka taksa a na deuh ruangah le Lo ih zaan riak hi nuam ka ti ruangah ka ra tlung lo ding. In tlunsan men uh” a ti ruangah Pu Fela te pafa thum cun inn lam pan in an tlun san.\nAn tlun lam Lamziin lailak ah Sangau-1 President Pu Ram Cung le a rualpi 6 thawn an tongaw ih cu pawl cun “Nga kai nakah bomb nan puah maw? A thawmvang kan thei ih” ti`n an sut ih an bag paimi pawl an dap thluh nan Maihnah le Anṭam lawng an hmu.\nCupawl cun KyawKyaw thuhla an sut bet tikah a si dan vekin Pu Fela te cun an sim ih YLA president le a rual pawl cu KyawKyaw riatnak Thlaam lam pan in an feh lan.\nKyawKyaw umnak Thlaam an va thleng khalah ngakainak bomb puah thu an sut lala nan Kyawkyaw cun kan puah lo a ti. “Tipar ah nga thi ṭhenkhat kan hmu. In lak sak aw tiah an ti ih KyawKyaw cun damlo cingten a vung laksak ṭenṭo.\nVideo clip sung ih langmivek a si le Hnipuan ciar hruk KyawKyaw cu mibur in thusutnak an ciamco timi kan hmu thei. Pu Fela te cun ngakai bomb kan puah lo an ti nan video ahcun bomb an puah si vekin KyawKyaw in a rel. Thudik a sim khal si thei ih, an hrem nasa ruangah ṭih ṭong in a ṭongsuak mi khal si thei.\nYLA President ih simmi ah Khua kan thleng veten Pu Fela tei` inn ah kan feh ih “Kyaw Kyaw cu hremnak mal lai kan nei. Mipakhat in voi hnih ciar kan vuak ruangah nan va zoh le a ṭha ding” tiah kan sim’ a ti.\nAtlaizo ruangah thaizing lam ah ciamciam ten va zoh an tum ih 28.12.2020 zianglam ah Pu Fela ih fapa pahnih in an va zoh cu, nunnak cem zo KyawKyaw cu an va hmusuak.\nKyawKyaw thih thu ah Mizoram cozah lam in ziangvekin hmalaknak an nei tum ti cu theih a si hrih lo nan, Mizo online khawvel ahcun “Daan lo in ngakai bomb an pauh ngaingai a si khalle vuakawthat rori cu a luar tuk lawmam. Curuangah KyawKyaw vuaktu zaten Daan vekin hremnak pek ding an si” tiah mipi lam in beiseinak nei in a au a si.\n← India ram ah Covid 19 nathrik pianhmang thlengawmi an hmu ve + India dinhmun\nRalring : Covid 19 nat nei hnu ih Thinlung lam buainak tongtu an Pung vivo →


PINGKHUNGKYI BOARDER SAYAKYI IN TLAWNGTA KUM 13 MI SUALPI – Times Of Chinland\nFebruary 16, 2018 Times Of Chinland Chin 0\nKalay peng, Pinkhungkyi khua Model Class boarder neitu Saya Thawng (kum 43) in a tlawngta kum (13) nute cu February ni (10) zaan ah a pawngsual tiah theih a si.\nThu umdan cu February ni (10) zaan nazi (8) hrawngah phun 7 kai lai Mai…. le a rualpi pahnih cu zaan ca zoh an theh hnu inn an tlun lai ah an sayakyi pa in bike thawn a rak dawi ih ‘bike parah ra kai uh, nan inn ah ka lo thlah hai ding’ tiah a ti hai. Sinan an duh lo ih cutik ah an saya pa cun Mai…. cu hranhram in a bike parah a to ter ih an inn lam ih thlah dingah a phur. A rualpi pahnih cun inn ih an thlen hnu ah an saya pa in Mai…. a phurh thu an nulepa an sim ih Mai…. ih umnak a pu le an va sim sawng. An saya pa cun Mai…. cu an inn hmai a thlen zawngah na piin bike a mawng ih Pyi Taw Tha khua lam ah a fehpi vivo. Mai….. ih sungkhat pawl in thil umdan an ringhlel ruangah bike thawn an va hawl nan lamzin ah an pial aw ih an va hmu lo. Cumi sungah ah an sayapa in cun Mai…. cu an inn ah a thum. A pu le in Mai…. cu thil umdan an sut tikah an sayapa in a pawngsual thu, a pawngsual theh in paisa thawng khat a pek thu pawl a sim hai. Mai…. ih sungkhat pawl cun a zaanzaan in Letpanchaung palik an phone ih pawngsualtu cu kaih ter an tum. Sinan mipa lam in ngaithiam an dil ruangah February ni (11) sun ah ting (100) in an relrem aw. Cawhkuannak paisa khal thla khat sung ih pe aw dingah an lungkim. Mai….. ih nu hi Singapore ah a hlawhaw ih a pa khal Tuluk ram ah fu sat in a hlawh aw ve ih February ni 13 tiang Mai….. parih thilcangmi hi a nulepa in an thei hrih lo. A pawngsualtu Saya Thawng hi February ni (11) zaan lam in Pinkhungkyi khua ah an hmu nawn lo. Amah hi nupi fate nei zo a si ih a fapa upa bik hman in nupi a nei zo.\nHi thu ah hmin ngan lang duh lo Mai…. ih pate cun “Tlawng khal a suak cih, inn leng hman a suak ngam nawn lo” tiah a ti.\nTangka thawn an relremnak san cu kum kim lo pawngsualtu pawl cu thihdan tiang a pek thei ruangah anmah sawn mi that ih an can pang ding an duh lo ruangah le pu le lam in sungkhat naivai an si ruangah a si thu a sim bet. Sinan Malaysia ih um Mai…. pai’ nau cun rak ngaidam lo ding in thu in cah ta tin Mai… ih pate in a ti.\nKum kim lo pawngsual relremawk thu thawn pehpar in Sih-ni No Hmung in “pukmah (376) vek in thih hlan lo thawng thlak lole kum (10) sung thawng thlak a theih. Kum kim lo hi cu relrem awk a theih lo. An relrem awk a si hman ah hi thu a theitu pohpoh in zu a thum theih. Khrihfa daan ah sual ngaidam hi a mawi zet. Sinan cozah daan tuahmi cu pahbal lo sehla a tha. Culole daan timi um tla a tul lo ding. Sual kan relrem vivo a sile paisa nei le awkam thiam pawl in an duhduhmi an tuah thei pei cu” tiah a sim.\nTihrim thil ahcun ngaidam aw lo in tipang thil lawngah ngaidam aw sawn sehla taih Kalay hrambun zatlang pawlkom ih cangvaitu pakhat in a hmuhdan a sim.\n“Hivek cu sumpai in lai a rel cat vivo ah a cang. Nunau in hmailam ah a hmaikhua ti siatnak ih ting (100) in an lungkim mi kha neta ih thu a ruat sal thei tikah a diriam ngaingai kei maw. A taksa a piangsual ta ding si khawh. Laidan cu a si ko. Sinan daan cu daan vek in feh ko seh, neta hrang lesson ngahnak ah tla a cang ding” tiah Kalay hrambun zatlang pawlkom ih cangvaitu pakhat in a sim.\nRef:Zalen Thuthang (C/P)


YouTube A Um Thawk Daan A Tawi Zawng In - Chinland Today Media\nYouTube A Um Thawk Daan A Tawi Zawng In\nJuly 9, 2009 8:06 am·0 comments\nSan thar nonawn,upa ti lo bengvar deuh cin cun youtube hi zoh kan thiam thluh dingah ka zum. Ni khat ah vei 90-100 million in an zoh ringring ti a si. Youtube hi umhar tla a phen ngaingai ih youtube a suah dan tla malten rel tlawng khawm sehla.\nYoutube hi february ,2005 ah Steve chen, Chad hurley, Jawed karim pawlin mawttaw ret nak inn leng park ah an rak tuah. An tuahsuak hnu ah 1.65 billion dollars in Google groups hnatuannak ah an rak zuarih an mah pawl cu millionaires an cang thluh zo.Youtube home pages ah ziang vek videos khal ret a theih thluh.\nSteve Chen hi 1978 ah a suak ih kum 15 a ti ah Taiwan ihsin US ram ah an vai. University of Illinois ih tlawng a theh hnu ah Chad Hurley le Jawed Karim pawl thawn youtube hnatuan an thawk ih a mah hi hotu a si.\nChad hurley hi 1977 ah a suak ih University of Pennsylvania ah B.A. a theh, a mah hin youtube home pages design pawl le logo lam ah tuanvo a lak.\nJawed Karim hi bawmtu a si Stanford Unuversity ah tlawnga a kai.\nYoutube A Thokdaan\nGoogle Ihsin An Hawlbik Mi Phungsang Tlawng 20\nISIS PAWL IH CHRISTIAN HREMNAK VIDEO HMAN ȚANGKAI ZUM


Burma Ram Feh Dan Ding Part 44 - Chinland Today Media\nBurma Ram Feh Dan Ding Part 44\nGen.(Rtd.) Shwe Mann in Tiangyinta Pawl a Mawhthluk Ta Riai!\nTihni sun (26-9-12) ah khan Burma ram parliament speaker Gen.(rtd.) Tura Shwe Mann cu Singapore ah a tlawng i,cunah cun a thl;en nak ah BBC correspondent Jonathan Head in nazi 1 sung lai thusuhnak interview a nei.Jonathan cun Shwe Mann cu biak a nuam zet i,hni suamsi ten a um ring ring,hmuh khal a harsa lo nasa a ti.\nShwe Man hin uniform a hruh nawn lovi,tu hlan ah cun uniform thawi an zuk mi lawng lawng ka rak hmu theu.Tui tum TV ah a hmel tha ten ka hmu thei.Shwe Mann hi reformist ( thelng awk duh tu) a si ti ring ring a si i,cui tlun ah leh hnu i President si tum a si ti tla in ka thei teuh i,tui tum khal ah President si a tum leh rin a si thu BBC in a sim.BBC hi radio le TV in ka ngai i,ka zoh ve ve.\nShwe Mann hi Kawl tong in a tong i,a tong hi English i leh cop a si.Cutawk thu suh awk nakah cun Shwe Mann cun Aung San Suu Kyi cu a sim mawi ,hna kan tuan tlang a si ti tla a rel.Burma cu thleng awk nak reform nak lam ah a feh vivo ko ding a ti.\nShwe Mann hi Gen.Khin Ngyunt a tlak hnu 2004 i si cun Burma i No.3 si in ralkap hmuah hmuah hotu a rak si.Then khat tla cun Gen.Than Swe a tuan nawn lo cun a mah a thupi bik ding ti tla in an rak ti theu.\nMidang mawh thluk an hmang leh.\nBurma ram i tha lo zet i in uk tu ralkap hotu pawl hin an hlawh tlin lo nak ah midang dang thuphan per cing in an mawh thluk theu.Tui tum i BBC i a suh nak ah,ziang ah so tu lawng i democracy lam i nan feh,ralkap i nan uk sung ah mi tampi in harsa zet in an tuar ring ring a si si tii suh nak cun Shwe Mann cun kha tawk lai ah khan Taiyingta Tapung pawl i buainak an tuah ruang ha si ti in a ti ta riai.A thusim dang hmuh hmuh cu ka lung a kim thluh nan himi hi cu thu phan rori a si.\nKan thei cio ding i,Gen.Khin Ngyunt khan ramhnuai um pawl thawn cease fire a tuah thluh i,KNU ti lo cu.Cui ruang ah Shan Ram pi le Kachin ram area kau zet tla ah cun Burma ram in daihnak a rak ngah lai tak fang a si.1994 i sin 20010 kar laka h an duh ah cun tu vek in democracy sangka hi an rak ong thei ko.\nTui tum ah Shwe Mann hin tlangpar mi democracy duh pawl a mawh thluk i,ralkap lam tang pawl leh cun democracy i kan luh har nak hi Pi Suu Kyi i ralkap pawl a biak duh lo ruang ah tiin thuphan an sim ve thung.Suu Kyi cun kum 15 tlun sung be aw kung ti in a dil ring ring nan ralkap pawl cun an duh lo i tlun ah 2003 tla ah cun Depeyin khaw kiang ah thah an rak tum i,cui hnu ah cun cang thei nawn hlah seh tiin house arrest in tong an thlak ring ring a si kha.\nBurma Ram Feh Dan Ding ah hin ka ngan dah i,Gen.Than Shwe tla cu tu ah kum 80 mi si lovin kum 60 mi cu siseh la cun ralkap uk kum 10 lai i uk leh a duh ko ding.Cu lo le 2007 i phungki pawl i zinzawh kha um lo seh la cu tui hnu kum 5 tal cu uk bet a tum ko ding.Hiti cing hman in ralkap duh zawng i danpi tuah i Suu Kyi tel thei lo dan i kum 10 lai run uk an duh nan Burma ram economic a siat tuk i tlun ah Arab Spring a rung suak i,cui tlun ah reformist Burma Gorbachev President Thei Sein a rung um ruang ah ram tha lam ah kan pan thei ding ti a zum um fang a si hi.